text:
حرمتلی اوخوجو! همین مقاله رقّاص، اباذر (یاشار) ایرانی-اوتلار رقص قوروپونون فعّال عضوی و رقّاص محمّد محمّدی-ایلدیرم رقص قوروپو مدیرلری طرفیندن اوغورلانمیش و بوراخدیقلاری رقص دیسکئتی (سیدی) و قوردوقلاری وبلاگدا اؤز یازدیقلاری مقاله کیمی تقدیم اولونموشدور.بو کیچیک مقاله نی آز یاشلی، جسور اوغلان ـ «آیدین عبادی»یه اتحاف ائدیرم...
عصریمیزده رقص، دونیا خالقلاری اینجه صنعتینین آیریلماز بیر قولودور. هر خالقین اؤزونه مخصوص رقصلری وار. دؤروموزده، بو اینجه صنعت نوعو داهادا اینکیشاف ائتمیش و مختلف قوللارا آیریلمیشدیر. «رقص ریتمیک حرکتلرین ایفادهلیگی و انسان بدنینین پلاستیکلیگینه اساسلانان اینجه صنعت نؤعودور.»[1] سووئت ائنسیکلوپئدیاسیندا، رقص حاققیندا وئریلن بو ایضاح مکمّل اولمایاراق، اوستهلیک یالنیشدير؛ چونکی بشر تاریخینده اینجه صنعت اولمازدان اؤنجه، رقصلر مؤجود اولموشدور. فیکریمیزجه، ایلک انسانلار خارقالعاده آکسیالار (ایش، عمل)، فوقالطبیعی قوّهلر قارشیسیندا اؤزلریندن رئاکسیا (عکسالعمل) گؤستریب و معیّن حرکتلرله، اؤز حیسلرینی، دویغو، دوشونجه و قورخولارینی آشکار و ایفاده ائتمیشلر. رقص؛ کئییککیشینین (ايلك انسان)نین امک، گوندهلیک ایشلری، اوْوچولوق و طبیعته قارشی ایچیندن قوْپان حیس و هیجانیندان دوغولموش دیل و دوشونجه طرزیدیر. ایستر خئیر، ایسترسه شر قوّهلر قارشیسیندا سمبولیک و رمزی شكيلده اولان جاوابيدیر. باشقا سؤزله دئسك، دانیشیق عنصرلرینه (سس، جمله و...) دایانمایان بیر دیلدیر. ساده، لاکونیک و عین حالدان دولغون ايفاده طرزيدیر. بو ساده دیلین ایچینده مرکّبلیک وار. فونئتیکا، لئکسیکا و گراماتیکا ائلئمئنتلریندن یارارلانمایان بو دیلین (رقصین) اساس تملی ایسه، ال حرکتی (گئنئتیک دیل)، میمیکا و پانتومیمدیر. رقصده آردیجیل و ریتمیک حرکتلر، ایزلهین انسانین ذهنینده معیّن بیر موْتیوی تصویر ائدهرک جانلاندیریر. ایلک انسان، ریتمیک حرکتلرده، دینی و سئحیرلی تأثیر اولدوغونا اینانیردی. مقدّس رقصلر انسانلیغین ان اسکی بیر اینانجیدیر. ایلک انسانلار، رقصی، عمومیّتله ماسکالارلا ایفا ائدهردیلر. ساواش، اؤلوم رقصلری هلهده بعضی خالقلاردا قالماقدادیر. قدیم تورکلرین شامان رقصلرینده انسانی اؤزوندن چیخاران (ترانس حالی) رقصلر وارایمیش. یونانلیلارین « Eleusis » آیینلرینده، دیونیسوس دینینده، اسلامیّتین مولویچیلیک آیینینده، انسانی اؤزوندن چیخاران و تانرییا چاتدیران رقصلر واردیر.[2] رقصین یارانما تاریخی و هانسی بیر خالقین طرفیندن یارادیلدیغی علم عالمینه دوزگون بللی دئییلدیر. بلکه ده ایلکین رقصی، سورو حالیندا یاشایان انسان، ( Barikosefar, Dolikosefar ) یاراتمیشدیر. بو ایسه پالئولیت (قاباداش) دؤروندن قاباقکی مینایللیکلره قاییدیر. آفریقا یئرلیلری، قیزیلدریلر، استرالیا یئرلیلری و قدیم تورکلر، رقصین ایلک یارادانلاری اولموشلار. آدی چکیلن خالقلارین یاشادیغی اراضیلرده، بشریّتین کؤرپه چاغلاریندان قالان پئتروگیْلیفلر، قایااوستو رسملر بونا اَن دوزگون توتالقادیر. بو قدیم قایااوستو رسملر هله ده قالماقدادیر؛ 58000 ایل میلاددان اؤنجه استرالیادا، 45000 ایل میلاددان قاباق آفریقادا (ساخاران)، 16000 ایل میلاددان قاباق باشقیردیستاندا (تامقالی)، اؤزبکیستاندا (سارجیسای)، فرانسهده (کومبارئل، مونتئسپان، لاسکو) اسپانیادا (آلتامیرو و کاستیلیو)دا یئرلشن ماغارا و قایا تصویرلری واردیر. آنجاق آذربایجان رقصی ایله باغلی اَن ایلک رسملر ایسه قوْبوُستان قایااوستو رسملریدیر. همین قایااوستو رسملر میلاددان 34000 ایل قاباغا عاییددیر.[3] آذربایجان رقصلرینین زنگین و چئشیدلی اولدوغو، بو خالقین اؤزونون و رقصلرینین قدیملیگینه توتارلی وثیقهدیر. رقص حاققیندا دوشوندوکده، بئینیمیزده بیر نئچه سؤال یارانیر: 1- رقص سؤزو هانسی خالقین لئکسئمیدیر؟ 2- رقصلرین هانسی نوع داها قدیم دؤورده یارانیبلار؟ 3- رقص سؤزونون آنلامی نهدیر؟ رقص سؤزونون منشأینه دایر بیر چوخ عالیملر نظر وئرمیشلر. ایستر عرب، ایستر فارس و یا خود تورک لئکسیکولوق و ائتیمولوقلاری بو سؤزو اکثر حالدا عرب منشألی سؤز حساب ائتمیشلر. فارس لئکسیکوگرافی، علیاکبر دهخدا اؤزوندن قاباقکی لوغتشناسلارا دایاناراق رقص سؤزونو عربجه حساب ائدیب ایضاحیندا یازیر: «پویه دویدن (آختاراراق قاچماق)، جنبیدن (ترپنمک)، درخشیدن سراب (ایلغیمین پارلاماسی)، جوشیدن می (چاخیرین قایناماسی)، مست کردن (اسروکلنمک)، بازی کردن (اویناماق) و سایر.»[4] دهخدا و باشقا دیلچیلر سهو ائدرهک رقص سؤزونو، عرب سؤزو کیمی قیده آلیرلار. بیز، چوخ مدّتلی آختاریش و تدقیقاتیمیزا دایاناراق بو سؤزو عربجه دئییل، لاتین منشألی لغت حساب ائدیریک. رقص سؤزو اصلینده «Reaksia//Reactio» سؤزوندن آلینمیشدیر. همین سؤزون بیرینجی حصّهسی (Re): علیهینه و ضدّینه آنلامینی داشیییر، آمّا ایکینجی حصّه (aksia) سؤزو ایسه ایش و عمل دئمکدیر. بئلهلیکه دئمک اولار کی، رقص سؤزو حرکت و فعّالیّته جاواب قایتارماقدیر. دوغرودان دا بئلهدیر. رقص، ایلک انسانین فوقالطبیعی قوّهلر، تانریلار، گوجلو وارلیقلار و طبعیت حادثهلری قارشیسیندا، اؤزوندن گؤستردیگی، رئاکسیا (جاواب و حرکت)دیر. دئمک «رقص» سؤزو لاتین منشألی رئاکسیا سؤزون عربلشمیش (معرّب) فورماسیدیر. آذربایجان تورکجهسینده، رقص سؤزونه قارشیلیق اولاراق چوخ لئکسئملر واردیر همین سؤزلر خالقیمیز طرفیندن هلهده ایشلنمکدهدیر. قدیم آذربایجان و تورک خالقی، رقصه «اوْیوُن» دئییردی. همن سؤز فارس دیلینه «آیین» فورماسیندا کئچمیش و او دیلده اؤز ایشلکلیگینی قوْروُیان اَن قدیم تورک سؤزلریندندیر. اویون سؤزو: اوْی؛ فیکیر، دوشونجه، دوشونجهنین ایفاسی، مصلحت، یاریش آنلامیندادیر. دیلیمیزده اویون وئرمک، اویون اویناماق، اویون بازلیق، اویون باباسی ( قدیم کوتلهوی رقصلرده رهبرلیک ائدن آدام) و سایر دئییملر بو گونده ایشلهنیر. میرعلی سیّد اوْف گؤستریرکی، شور، قیرقیز، قارا قیرقیز، اویغور، تئلهاوت تاتارلارینین دیلینده، لئبئد لهجهسینده اوْی سؤزو عاغیل، درّاکه (قاناجاق)، آنلاماق، ذکا، معناسیندادیر. قدیم اؤزبکجهده (شورا و مصلحت) دئمکدیر.[5] همین اویون ( رقص ) یوغ مراسیمینده اجرا اولونوردو. اویون سؤزوندن باشقا، دیلیمیزده سوزمک، سیندیرماق، قول گؤتورمک سؤزلری ده رقص معناسیندا ایشلنمکدهدیر. قازاق تورکلرینده رقصه «Biy» و اویغور تورکلرینده ایسه «Ussul» دئییلیر. بیزیم فیکریمیزجه عرب، فارس دیلیندهکی اهل عرفان رقصی ساییلان سماء سؤزو ده، اصلینده آذربایجان و تورک دیلینده رقص آنلامینی داشییان «سینما» (سیندیرماق//رقصیدن) سؤزوندن آلینمادیر.[6] رقصلرین نوعو رقصلر اساساً ایکی یئره بؤلونور: 1-سوْلوْ رقصلر (فردی و تکلیکده ایفا اولونان رقصلر) 2-کوْللئکتیو رقصلر. (کوتلهوی و جمعی شکیلده ایفا اولونان رقصلر). فیکریمیزجه کوللئکتیو (جمعی) رقصلر، سوْلوْ (فردی) رقصلردن داها قدیمدیر؛ چونکی ایلک انسانلار، سورو شکلینده یاشایان زامان، دیری قالماق، قیدا الده ائتمک شانسی، اوْوون (شکار) اوغورلو و یا اوغورسوز اوْلدوغو، سیلاحا گوونهرک دئییل، بلکه انسانی قوّهنین ساییجا آز-چوخلوغونا باغلیایدی. ایلک اوْوچولوق دؤرو قبیلهنین انسان جمعیّتینین ساییجا بیرباشا باغلیدیر. ائله بونا گؤرهده ایلک رقصلر همن دؤور یعنی ایلک اوْوچولوق دؤورو ایله علاقهداردیر. حتی بوگونکی کوتلهوی رقصلریمیزده اوْوچولوق علامتلری اوْخ آتماق، آت قوْوماق، حیوان حرکتلری قالماقدادیر. فردی و یا سوْلوْ رقصلره گلدیکده، دئمک اولارکی بو رقص نوعو، کوتلهوی رقصدن داها گنجدیر. دینلرین یارانماسی، اوتوراق حیات، توتئمیزم و میفیک مضمونلو حرکتلر و فیقوْرلار فردی رقصلرده داها چوخ گؤزه چارپیر. قدیم خالقلارین بیر چوخوندا اولدوغو کیمی قدیم آذربایجان و تورک خالقالاریندادا فردی رقصلر دین و آیینلرله باغلیدیر. بو رقصلر اساساً دینی رهبر، قام-شامان، و کاهنلر طرفیندن ایفا اولوناردی. بو رقصلر؛ گؤیون اَن اوست قاتیندا اوتوران «اولگئن تانری»[7] اوچون قوربان وئریلن زامان، و یا خوُد ارلیک-یانگ[8] و یا خوُد دا آباسیلاری[9] قوْوماق اوچون اودون-آلوْووُن دؤورهسینده هرلهنرهک، اودون اوستونه قیْمیْز چیلهیهرک آیاقدان دوشوب اؤزوندن چیخانا قدر ایفا اولونان حرکتلردن عبارتایدی. همن رقصلرده قام-شامان اَن دَیرلی پالتارلارینی گئییردی و آت سودوندن حاضیرلانان قیْمیْزدان ایچیب دؤهول-دومبرا و یا باشقا بیر موسیقی آلَتی ( اساساً ضربی آلَت ) ایله اکستاز حالینا (خلسه) چاتیب؛ زیل قارا و یا آغ رنگلی آت، اینک و... حیوانلاری تانرییا قوربان سوناراق، ائل-اوبایا اوغور طلب ائدهردی. همین قاملار-شامانلار آردیجیل شکیلده تکرار اولان حرکتلرله پیس روحلاری قووماغا چالیشیردی. بعضاً همین شرّ روحلاری اؤز جسملرینه دعوت ائدیر و اونو قیلینج و نیزه ایله اؤلدورور ائشییه بوراخیردیرلار. قام-شامانلارین پالتارلاریندا باشلیجا اولاراق توتئم (جد حساب ائدیلن حیوان و بیتگی) و کوسمیک وارلیقلارین شکلی و یاخود آتریبیوتلاری اولمالیایدی. رقصلریمیزده قوشلارلا باغلی حرکتلر (قارتال، چغری، توغان و لاچین) آت قووماق و باشقا حرکتلر هلهده قالماقدادیر. معاصر دورده ایفا اولونان بعضی سوْلوْ رقصلر ده واردیرکی، دینی و آیینی کاراکتئر دئییل، بلکه معیّن لیریک و ائپیک و سایر مضمونلار داشیییر، بونلار سوژئتلی رقصلردیر. بو رقصلر چوخ واقت قادینلار طرفیندن سوْلوْ (تک) شکیلده ایفا اولونور. اوستده وئریلن معلوماتدان سونرا، آذربایجاندا اَن چوخ ایفا اولونان اوچ رقص حاقییندا بیلگی وئرمک ایستردیک: یاللی: الده اولونان قایناقلاردا یاللی اَن قدیم آذربایجان کوتلهوی خالق رقصی کیمی ایضاح ائدیلیر. کوردلر، گورجولر، ارمنیلر آراسیندا دا گئنیش یاییلمیشدیر. تویلاردا و ائل شنلیکلرینده اینسترومئنتال آنسامبیْل (اساساً ایکی زورناچی و ناغاراچیدان عبارت) و یا خود ماهنینین مشایعتی ایله ایفا ائدیلیر. ایفاچیلارین سایی غیر محدود اولور (5 – 10 و 80 – 100 نفره دَک ). یاللی رقصی زامانی: * ال – اله توتولموش یا خوُد قادینلاردان عبارت و بعضاً قاریشیق دسته دوزهلدیلیر، همین دستهنین سایی ایکی، اوچ و داها آرتیق اولا بیلر. ** دستهنین باشیندا دوران رقّاص، یاللیباشی (الینده یایلیق یا خوُد چوبوق توتور)، آخیرینداکی ایسه آیاقچی آدلانیر. *** یاللی اوّلجه آغیر تئمپلی باشلانیر، گئتدیکجه سرعتلهنیر. **** ایفاچیلار ریتمیک حرکتلرله (بدنلرینین اَییلیب قالخماسی) ایله دؤرهوی رقص ائدیرلر، بو رقص حاققیندا ایلک معلوماتا، قوبوستان قایا تصویرلرینده و داها سونرا نظامینین «خسرو و شیرین» پوئماسیندا راست گلیریک. واختی ایله یوزدن آرتیق یاللی هاواسی اولموشدور؛ چولاغی، اوچ آددیم، دؤنه یاللی، آی دؤنه، زوپو- زوپو، هئراتی یاللیسی، قاز-قازی، کؤچَری، ائل یاللیسی، ایکی آیاق، قالادان قالایا، چؤپو- چؤپو، سیا قوتو، تنزهره، عرفانی و .... یاللینین ایکی نوعو وار: 1- سوژئتلی یاللیلار، 2- رقص یاللیلار. معیّن حادثهنی تصویر ائدهن سوژئتلی یاللیلار، تئاترلاشمیش خالق اویونلاری اولدوغو اوچون، اویون یاللی آدلانیر. رقص یاللیسیندا ایسه تام قهرمانلیق موتیولری، خالقین احوال و روحیّهسیی، گنجلیگی، چئویکلیگی ترنّم و اؤز عکسینی تاپیر. آذربایجان یاللیسینا بنزهر رقصلر مختلف آدلارلا آوروپا و آسیانین بیر چوخ خالقاری آراسیندادا یاییلمیشدیر. گورجولرده پئرخولی، اؤزبکلرده یاللا و لاپار، مولداویالاردا تاباکارباسکا، فرانسیزلاردا بیرانئل و فیراندولا، رومئنلرده آرکان، بولغارلاردا تیزئسکوخورو، چئکلرده چئتریژ پارووا، یونانلاردا سیرتاکی و... .[10]مشهور یاللیلاردان اوزون دره، جینیق-جینیق، گوپو، کوردون آغیری، جیران-جیران، شرور، شرانی، ناخجوانی، تبریز یاللیلاریدیر. اورمو شهرینین بالوو کندینده بیر نوع یاللی دا قیده آلینیبدیر؛ بو یاللی، ایفا اولوندوغو کندین آدی ایله علاقهدار «بالوو یاللیسی» آدلانیر. آذربایجان رقصی اوزره تدقیق آپاران عالم کمال حسناوف، یاللی سؤزونون منشأینه حاقدا دئییر: یال سؤزو؛ جرگه، زنجیر خطّی دئمکدیر. واختی ایله باشقا آدی اولموش بو رقص، تدریجاً آذربایجان دیلینین عمله گلمهسی ایله علاقهدار اولاراق اؤز حرکت دوزومونه، قورولوشونا گؤره عینی آد، یاللی (جرگهیه دورانلار) آدینی کسب ائتمیشدیر.[11] بیز بو سؤزله راضیلاشا بیلمیریک. فیکیمیزجه یاللی سؤزو اصلینده یالاو ( اود، آلوو، آتش) سؤزو ایله باغلیدیر یال سؤزو قدیم تورک دیلینده «ایشیق» معناسینیدا گلمیشدیر. یالدیریم، یالدیراق، یالاپ سؤزلریده دیلیمیزده قالماقدادیر. کلاسیک متنلرده و قدیم سؤزلوکلرده یال کؤکلو سؤزلر چوخدور: یالدیراماق-پارلامق. ایشیقلانماق.، یالابماق-ایشیق ساچماق، یالینلاماق-شعلهلنمک و یانماق، یالاو-شعله، آلاو-یالاو عینی معنالی سؤزلردیر. (یالین-شعله، آتش، یالینلیق-یاندیریلمیش،شعلهلنمیش سؤزلرینیده مثال چکمک اولار.)[12] قایناقلاردا یال سؤزو؛ اود و آتش معناسیندا گلمیشدیر. دیوان لغاتالترکده، آتش و اود آنلامینی داشییان یال کؤکلو سؤزلر واردیر. دوشوندویوموزه گؤره، بو گون یاللی باشینین الینده اولان یایلیق ایسه، اودون و آلووون علامتی اولاراق قالیر. یاللی رقصینین اودلا باغلی اولدوغو؛ شکیده اوینانیلان زوپو-زوپو یاللیسیندا قالماقدادیر. غالیب گلن یاللیباشی، آغزینا آغ نفت دولدورار، آغاجا دیرماشار و آغ نفتی، وار گوجویله اوفورر و سیچرانتیلار آغاجی یاندیرلار. یاللی آذربایجاندا اَن چوخ یاییلمیش و پاپولیار رقص نوعو اولموشدور. اَن مشهور یاللی اوستادلاری، آذربایجانین شرور بؤلگهسیندن اولوبلار. یاللی اوینایانلارین جرگهباشچیسینا مختلف آدلار وئریلردی؛ رقاصباشی، جنگیباشی، هالایباشی، مورشود (مرشد) بو آدلار فخری آدلاردان حساب اولونوردو. یاللیباشینا چوخ واخت آیاقچی، یعنی اوینایانلار جرگهسینین آخیریندا دوران ایفاچی کؤمک ائدیر. عادتاً یاللینی تویون آخیریندا اویناییرلار. (عزیر حاجیبَیاوْفون «کور اوغلو»سو، مسلم ماقامایئوین «نرگیز»ی، جهانگیر جهانگیراوفون «آزاد اوپئرا»لاری و سلطان حاجیبَیاوفون «گلشن» بالئتیندهکی یاللیلار چوخ گئنیش مقیاسدا تانینمیشدیر).[13] قایتاغی:×× آذربایجان رقصلرینین اَن مشهور، گؤزل، ایتی و شاقراق ریتملی رقصیدیر. آذربایجان خالق رقصی؛ جوشقون، دایانیقلی و قهرمان کاراکتئرلی اولوب، کیشیلر طرفیندن سولو، دوئت (ایکی نفرلیک ) و یا خود کولئکتیو شکیلده ایفا ائدیلیر. رقصین منشأیی یقینکی، قایتاقلارلا علاقهداردیر. ریتمی آلتی سکگیز (8/6)، تئمپی ایسه اوّلجه ملایم ( Andante ) و آخیرا یاخین شیدیرغی (Presto) اولور. رقصین مئلودیاسینی اساساً زورناچیلار دستهسی ایفا ائدیر. قایتاغی، آذربایجاندا لزگی-هنگی آدی ایله مشهوردور. شمالی قافقاز و زاقافقازیا خالقلاری آراسیندا گئنیش یاییلمیشدیر. گورجوستاندا کارتولی و لئکوری آدلانیر.[14] کمال حسناوفون فیکرینه اساساً اَن چوخ مباحثه دوغوران رقصدیر. رقصین اؤزو ایسه ریتمینه، حرکتلرینین قورولوشونا گؤره عادی لزگینکایا یاخیندیر.[15] حسناوف، سونرا عاباسقولوآغا باکیخاناوفون «گلستان ارم» اثرینه اساسلاناراق دئییر: «قایتاق داغستانین اوچ ایالتیندن بیری اولوب، سونرا بو قناعته گلیرکی؛ یقین داغستان قبیلهلریندن بیری، محض قایتاغی قبیلهسیده رقصین یارادیجیسی اولموشدور. مختلف قایتاغیلارا عینی حرکتلر خاصدیر. بونلار، چوخلو هرلَنمه و فیرلانمالاردان، حدسیز رنگارنگ دوزومولردن اوْ جملهدن بارماق اوسته دوراراق توللانمالاردان چیگینلری ترپَنمهدن، سوزگون طرزده اساس گزیشدن، قوْللارین وضعیّتیندن و ...کیمی حرکتلردن و نهایت گئییملرین اوخشارلیغیندان عیبارتدیر».[16]قایتاغی رقصی، یئددی قارداش، اوغلانلار رقصی و اوچ دوست کیمی دیگر آدلارلادا ایفا اولونوب. بو رقصه آذربایجان موسیقیچیلری او جوملهدن نیازی، عزیر حاجیبَیاوف، توفیق قولیاف، رشید افندیاف و رائوف حاجیبَیاوف مراجعت ائدیب قایتاغی رقصلری یاراتمیشلار. کمال حسناوف قایتاغی رقصی حاققیندا بللی بیر نتیجهیه چاتمیر. قایتاقلار کیمدیر؟ -«اؤزلرینی قایداکلان آدلاندیریرلار. دارگینلرین کیچیک ائتنوگیرافیک قوروپو؛ دارگین دیلینین قایتاق دیالئکتینده دانیشیرلار. داغستانین جنوب و شرقینده یاشاییرلار و دیندارلاری مسلماندیر»[17]بیزیم فیکریمیزجه قایتاق سؤزو تورک منشألی سؤزدور. قایتاق؛ بلکهده باشقا خالقلارین ایچریسینده آسیمیلاسیا اولموش تورک قبیلهلریندندیر. بو سؤز، ایکی حصّهدن یارانمیشدیر: قای+تاق. سؤزون بیرینجی حصّهسی قای//قایی قدیم تورک دیلینده چوخ معنالی سؤزدور؛ محکم، گوجلو، بَرک، ایتی، اوجا، یارادان، یوکسک، اوجا، سَرت، دوزلدن (قاییرماق) و....سؤزون باشقا واریانتی ایسه قازدیر؛ بو سؤزه، قافقاز آدیندا و دده قورقود داستانلاریندا آدی چکیلن قازلیق داغی آدیندا دا راست گلمک اولور. سؤزون ایکینجی حصّهسی ایسه تاق//تاغ// اوست. اوست-اوسته دوزولموش، سیرالانمیش، جرگه، صف، آلای، آرد-آردا دوزولن، باغلانان دسته، زیروه// قلّه، محکم باغلاماق، محکملندیرهن، باغلایان، گوجلو توخونان، محکم هؤرولموش، گوجلو جرگه، محکم سیرا و سایر.. گؤرونورکی قایتاق سؤزو تورکجهدیر. بو رقص، آذربایجان خالقینین رقصیدیر. وئریلن ایضاحلارا گؤره، قایتاق سؤزو اوجا داغ، یارادان داغ و سرت داغ معناسیندادیر. بو توپونیم نهایت ائتنونیمه (خالق آدی) چئوریلمیش. خالقین آدی، اَتهیینده یاشادیغی داغین آدیندان آلینمیشدیر؛ بو آد ایسه همن خالقین اَن چوخ سئودیگی و یاراتدیغی رقصین آدینا چئوریلمیشدیر. آنجاق بو دییشیلمه پروسئسی اوزون مدّتلی اولموشدور. 3- لزگی: لزگینکا آدی ایله مشهور اولان رقص، لزگی خالق رقصی کیمی قلمه آلینیر. لزگی کیشیلر طرفیندن تک و یا قادینلار طرفیندن قوشا رقص ائدیلیر. ایکی کیشی طرفیندن ایفا اولوندوقدا رقاصلارین جلدلیگی و ساییر مهارتینی نمایش ائتدیرهن یاریشا چئوریلیر. چوخ واخت خنجرله ایفا اولونور. مئلودیاسی ریتمیک، دینامیک و یونگولدور. «موسیقی اؤلچوسو 6/8 و 2/ تئمپیدیر».[18] بو رقص مرکّب فورمادا اولور؛ بیرینجی حصّه آرام-آرام سیچراییشلا باشلار، سونرادان تئمپی آرتیر و اورتا تئمپه کئچیر؛ نهایت جلد ریتمه چئوریلیر. «هم سولو، هم ده کوللئکتیو شکیلده ایفا اولونور».[19] کئچمیش سووئت آدی آلتیندا یاشایان بوتون قافقاز خالقلاری آراسیندا اَن چوخ یاییلمیش رقصدیر. چئشیدلی مختار جمهوریّتلر آدیلا پارچالانمیش منشأجه التصاقی دیللی اوغوز، قیبچاق-بولغار تورکلرین رقصیدیر. تورک طایفالارینین قهرمانلیق، جنگاورلیک، دؤیوش خاراکتئرلی و ائپیکلیگینی اؤزونده قورویاراق اورکلرده اوتوران بو گؤزهل رقصی، کیچیک لزگی ائتنوْسوُ آدینا باغیشلاماق عقله سیغمازدیر. نه اولسونکی، اونلار بیزیم بو قدیم رقصی داها چوخ منیمسهمیشلر. بو رقص (لزگی) قدیم آذربایجان رقصلریندن ساییلان آباری//آواری رقصینین گونوموزه گلیب چیخان آردیجیل داوامیدیر. لزگیلر دایماً تورک خالقلاری آراسیندا یاشامیشلار.«اساساً داغستانین جنوب شرقینده هابئله آذربایجاندا یاشایان خالق، اؤزلرینی «لئزگیآر» آدلاندیریرلار... عمومیّتله آذربایجان دیلینده تحصیل آلیرلار بیر قسمی ایسه آذربایجان خالقی ایله قایناییب قاریشمیشلار. دیللرینده فارس، عرب، آذربایجان و روس دیللریندن آلینمیش سؤزلر چوخدور».[20] «لزگیلر، تاریخده لکزیّه//لکز آدی ایله مشهور اولموشلار و لزگیلرین آوار خالقیندان اولدوغونو قید ائدیرلر».[21] لزگیلر نوح اوغلو «یافث» نسلیندندیرلر. قدیم تاریخ کتابلاری و شجرهنامهلرده یافث، تورکلرین اولو باباسی حساب ائدیلیر. علم عالمینه آوارلار//آبارلارین تورک دیللی خالق اولدوغو چوخداندیر بللی اولموشدور. لزگیلری آوار طایفاسینین بیر قولو حساب ائدن تاریخ کتابلاری بیزی بو قناعته گتیریب چیخاریرکی؛ بوگون لزگی آدی آلتیندا یاشایان خالقین اساس بؤلومو، اصلینده آسیمیلاسیا اولموش آبار//آوار تورکلریدیرلر. لزگی رقصی ایسه آذربایجان-تورک خالقلارینین رقصلریندندیر. لزگینکا اصلینده بیزیم مختلف ژانْرلی قایتاغی و جلدلیکله ایفا اولونان آذربایجان-تورک رقصیدیر. لزگینکا ؛ چین سرحدّیندن بالکانلارا قدر یاییلان و آت بئلینده دونیانی فتح ائدن، آتلارینین دیرناغیندا، دونیایا مدنیّت داشییان تورک خالقلارینین رقصیدیر. بو رقص، تورک ملّتینین بوتون دؤیوش حرکتلرینی اؤزونده قورویوب ساخلایان جلد و چئویک قایتاغی رقصینین بیر قولودور. بیر سیرا شمالی آذربایجان عالملری چوخ راحاتجاسینا اؤز مدنیّتیمیزی، اینجه صنعتیمیزین عنصرلرینی، لغت و آتالار سؤزلرینی، گلمه دامغاسی آلتیندا؛ روسیا، عرب، ارمنی و فارسلارا باغیشلاماقدا چوخ الی آچیق اولدوقلاری بیزلره آیدیندیر. بیزجه سووئت دورونده یازیلمیش ائنسیکلوپئدیادا، لزگی رقصی مادّهسیده همن عالملرین الی آچیقلیغیندان لزگیلره باغیشلانمیشدیر. [1] - سووئت انسیکلوپئدیاسی. ج 8، ص 126 . [2] - اینانج سؤزلویو، اورخان خنجرلی اوغلو، ص 136 . [3] -1939-جو ایلدن باشلاناراق تدقیق ائدیلن قوبوستان بؤلگهسی؛ اسحاق جعفرزاده، جعفرقلی رستمزاده، فیروزه موراد اوْوا و ساییر عالملر طرفیندن تام دقیق شکیلده اینجهلنمسهده، هلهلیک دوغما قوبوستانیمیزدا 6200 قایااوستو رسملر، 40دان آرتیق کوْرقان آشکار ائدیلیب، 100000دن آرتیق اکسپونات تاپیلیب. بیلگینلر طرفیندن آپاریلان کربن سیناقلاری و تئستلر، قوبوستانین 34000 ایل میلاددان اؤنجهیه ( اوست پالئولیت دؤورونه ) عاید اولدوغونو و قدیملیگین ثبوت ائدیر. قید ائتمک لازمدیرکی، بئش- آلتی ایل بوندان قاباغا کیمی، سهو اولاراق بو قایااوستو رسملرین قدیملیگی 7000 ایل میلاددان اؤنجهیه عاید ائدیلیردی. [4] - لغت نامه دهخدا، ج 7، دورهی جدید، ص 10740 . [5] - آذربایجان خالقینین سوْی- کؤکونو دوشونرکن، ص 508، میر علی سیداوف. کؤچورن: رحیم شاوانلی . [6] -بعضی عالملر بو سؤزو عرب منشالی «سماع» لغتی ایله ایضاح ائدیرلر حالبو کی ائشیتمک معناسی داشییان سماع سؤزو»«سمع» فعلیندندیر. بو ایسه عبرانیجه «شامو» سؤزوندن آلینمیشدیر. [7] -قدیم تورکلرده بؤیوک آللاه. بعض حاللاردا «تانیر قاراخان» آدی ایلهده قید اولور. [8] -قدیم تورکجهده شیطانین آدلاری. [9] -آباسی: ضرر وئریجی خبیث روحلارا دئییلیر. [10] - سووئت ائنسیکلوپئدیاسی، ج 5، صص 57 و 58 . [11] - آذربایجان قدیم فولکلور رقصلری، کمال حسناوف، [12] - فرهنگ ترکی به فارسی سنگلاخ، میرزا مهدی خان استرآبادی، به ویرایش روشن خیاوی، ص 260 و 261 . [13] - سووئت ائنسیکلوپئدیاسی، ج5، صص 57 و 58 . [14] - سووئت ائنسیکلوپئدیاسی، ج 3، ص 8 . [15] - آذربایجان قدیم فولکلور رقصلری، کمال حسناوف، [16] - آذربایجان قدیم فولکلور رقصلری، کمال حسناوف، [17] - سووئت ائنسیکلوپئدیاسی، ج 3، ص 8 . [18] - سووئت ائنسیکلوپئدیاسی، ج 4، ص 211 . [19] - سووئت ائنسیکلوپئدیاسی، ج 4، ص 211 . [20] - سووئت ائنسیکلوپئدیاسی، ج 4، ص 211 . [21] - مجمل التواریخ گلستانه، صص 162 و 163 .
+
نوشته شده توسط Hesen UmudOghlu در جمعه ۳۰ دی۱۳۹۰ و ساعت
۲۰:۱۶ بعد از ظهر |


c: text/html

text:
سیغیرچینلار سسی ایله ایلک باهار یئتیشنده
آغ بولودلار اویناشیب، داغلاردان اؤتوشنده
ایلدیریملار چاخاندا، سولو یاغیش دوشنده
بولقوندان باخا- باخا خیالی سئویرم من.
بئشیییمی گزیرم اوشاقلیغین آدیلا
کؤکومو آختاریرام توپراقیمین آدیلا
اوچورام زیروه لره شئعریمین قانادیلا
قایالارین اوستونده قارتالی سئویرم من.
منیم ائلیم بابکدن دوشن ایزی یاشادیر
یانیر اودلار یورداندا، اودو - کؤزو یاشادیر
دده قورقوددان قالان، سازی- سؤزو یاشادیر
بودور قاراداغ آدلی ماحالی سئویرم من.
چیچکلر سیغاللاسین، باغلار منی ساخلاسین
گه لن عصیرلر بویو، چاغلار منی ساخلاسین
داغ اوغلویام، گره ک ده داغلار منی ساخلاسین
سهندی، ساوالانی، کامتالی سئویرم من.
هر اوولاقدا گزه نه اوو- مارال دئمیرم کی
ساختا مالی بزه ییب سنه آل دئمیرم کی
هر آری دوزنله یه ن شانا بال دئمیرم کی
سیلدیریمدا بسله نن شاه بالی سئویرم من.
قوجا قارتال
رضا دهقان(چنگی)
+
يازاني رضا دهقان (چنگی)-جولفا بولگه سیندن چاغ 92/01/19
20:31 |

robotstxt: allowed

filter: keep


text:
سالدێ عقابیدهن منی لئشگهر-ی-کینه یا حسین
قالدێ سۇسۇز خیامیده خوردا سکینه یا حسین
اوْلدۇ ایکی قوْلۇم قلم، ائیلهمیرهم گیلایه من
ائیلهمیشهم فدا اوْنۇ اصغر-ی-مهلقایه من
لیک بۇ غمده دۆشمیشهم بیر غم-ی-بینهایه من
مشگیمه اوْخ دگیب سۇیۇ آخدێ زمینه یا حسین
قوْیمادێ بۇ فلک منی خدمهتیمی تمام ائدهم
مشگی دوْلۇ سۇ چیگنیده خئیمهلره خرام ائدهم
خوردا سکینهنین سۇسۇز قلبینی بیرده رام ائدهم
سۇ وئرهم اؤز الیمله اوْل زار-وْ-حزینه یا حسین
اوْلدۇ قلم بۇ عرصهده قارداش ایکی قوْلۇم منیم
یاتدێ علم سێنێب بئلیم یارهدێ ساق-سوْلۇم منیم
سؤیله قێزۇن سکینهیه گؤزلهمهسین یوْلۇم منیم
بیرده سۇ جامین آلماسۇن، حسرت الینه یا حسین
هر نه قدهر وۇرا یارا جیسمیمه فرقهی-ی-جهول
من سنه آغلارام حسین حالیمه اوْلمارام ملول
اوْلسا اگهر اوْ درگه-ی-پاکیده خیدمهتیم قبول
تارُک-ی-فخریم اوج ائدهر، عرش-ی-برینه یا حسین
قطعه به قطعه دوْغرانێب نئیزهلر اوْلسا منزلیم
بیر سر-ی-موئی اینجیمهز جانیوه اند اوْلا دیلیم
گؤرمهسم اوْل جمالیوی یاندۇراجاق بۇ نیسگیلیم
یارهلی قلبیمی منیم بیل اوْ غمینه یا حسین
زحمت اگهر قبول ائدیب باشێمێن اۆسته بیر گذهر
ائیلییهسن بۇ حالیده، یارهلی جیسمیمه نظر
بیللهم اوْ وقتیده منیم زحمتیم اوْلمئیوب هدهر
خدمتیمی قبول ائدیب شاه-ی-مدینه یا حسین
پئیکر-ی-پاره-پارهمی اوْخلار هواده ساخلایێب
اوْخلار ایچینده جیسمیمی تیر-وْ-سنان قۇجاقلایێب
جاندان علاوه مشگیمی سُمّ-ی-ستور آیاقلایێب
مشگیمه یعنی تؤکدۆلهر قان سۇ یئرینه یا حسین
گؤزلریمی دۇتۇبدۇ قان گلسوْن اۇزۇندا گؤرمهرهم
من اؤزۆمۆ گلینجهسن عرصهده زنده گؤرمهرهم
حشره قالێبدێ وعدهمیز روی-ی-زمینده گؤرمهرهم
مرغ-ی-اجل سالێب منی بسکی کمینه یا حسین
صدری بۇ نوحهنی یازار گؤز یاشێن ائیلئیور روان
خاطر-ی-پُرفیکاریدهن آه چکیب، ائدهر فغان
واردێ اۆرهکده نیّت-ی-خفیهسی ائیلهمهز بیان
بیرجه نیظاره قێل اوْنۇن اشگ-ی-ترینه یا حسین
شاعر: یحیوی
طبقه بندی:


text:
خلج تورکوجه سینده سؤزجوکلر
بو يازى خلج قطعه اى از تركى باستان وئبلاگيندان آلينيبدير.
خلج تورکوجه سینده سؤزجوکلر
سید حیدر بیات
heydarbayat@yahoo.com
خلج تورکجه سینین سؤزچوکلرین یازیب ثبت ائتمک چتین بیر ایشدیر بو نا گؤره کی ایندی قوم اطرافیندا یاشایان خلج لرین کنددن _ کنده دئییش لری چئشیدلیدیر. بونلاردان ان اونملی مسئله ده بودور کی من بیر سؤزلوک یازان و تورکولوق دییلم. بلکه ده ساده بیر طلبه کیمی ایسته ییره م باجاردیغدان خلج لوغتلرینین توپلویام. بو ایش«دیوان لغات الترکـ»ی اوخویاندان سونرا منه داها دادلی بیر ایش ساییلیر. بیر ائل کی مین ایل بوندان قاباق تورکلری کیمی دانیشالار! اونلارین دیللرین دوشونمه و لوغتلرین توپلاماق داها آرتیق بیر ماراق اینساندا یارادیر. آنجاق اوخودوغونوز جدول بو حاقدا ایلک آددیملاردیلار. البت آرتیلمالی یام کی بو ایشی ایللرجه بوندان قاباق ایکی باتیلی (غربی) آراشدیریجی گؤروبلر امما اونلارین تحقیقاتی هاردا چاپ اولوب هاردا یاییلیب اؤزوموزدن یئیلرین موسسه لرینین بودجه لریندن ایسته ییر تاپیپ گتیرمه سی. (بو آراشدیرمالار حاقدا ائله بو وبلاگدا «تاریخ قوم خلج» آدلی بیر مقاله گوره جکسیز).
بوتون دوشونجه و بیلگی اربابلاریندان دیله ییرم کی یالنیش لیغلاری باغیشلاییب و ایمیل طریقی له یا باشقا یوللارلا منه یول گؤسترسین لر.
فارسجا سس يازيمي: آذري تورکجه سي - خلج جه
گرگ: قورد Berə- Qurd بئره
خرگوش: Doşqan- Dovşan دوشقان
مار: Gelan- İlan گئلان
جغد: Beyquş- Bayğuş بئيقوش
شاخه: Çilək- Budağ چيلک
درخت: Haqaç- Ağaç هاقاچ
بام: Dam- Dam دام
آب: Sov- Su سوو
دختر: Kız- Qız کيز
زن: Kişi- Qadın کيشي
مرد: Hər- Kişi هر
سگ: İt- Köpəkِ ايت
گربه: Poşok- Pişik پوشوک
موش: Sıçqan- Sıçan سيچقان
در: Eşek- Qapı ائشئک
بستن: Bəkitmə- Örtmək, Bağlamak بکيتمه
کفش: Orsi- Ayaqqabı اورسي
با: Hadaq- Ayaq هاداق
چشم: Köz- Gözِ کوز
بيني: Burun- Burun بورون
مو: Tik- Saç تيک
دوختن: Tikmə- Tikmə تيکمه
برو: Yov- Get يوو
سيب: Alimla- Alma آليملا
گاو: Sığır- Sığır سيغير
گوسفند: Yilqi- Davar ييلغي
آلت تناسلي: Çolok- چولوک
ناخن: Tırnaq- Dırnaq تيرناق
انگشت: Varmaq- Barmaq وارماق
زانو: Tuz- Diz توز
ران: Guyə- Bud گويه
کمر: Bil- Bel بيل
سينه: Keys- Köyüsِ کئيس
دست: Əl- Əl ال
شکم: Kərin- Qarın کرين
گردن: Bon- Boyun بون
سر: Bəş- Baş بش
گوش: Kolak- Qulaq کولاک
ريش: Saqqal- Saqqal ساققال
مزه: Kirpik- Kiprik کيرپيک
پيشاني: Hal- Alın هال
صورت: Yüz- Üz يوز
پشت: Alka- Arxa آلکا
زانو: Tirsək- Dirsək تيرسک
نا ف: Kondok- Göbəkِ کوندوک
جگر: Bərçik- Cigər برچيک
طحا ل: Talaq- Dalaq تالاق
استخوان: Somok- Sümük سوموک
جگر سفيد: Horon cigər- Ağ Cigər هورون جيگر
جگر سياه: Kara Cigər- Qara Cigər کارا جيگر
سفيد: Horon- Ağ هورون
زرد: Çakir- Sarı چاکير
قرمز: Kızıl- Qırmızı کيزيل
بيا: Yek- Gəl يئک
دندان: Tiş- Diş تيش
گلو: Boğoz- Boğaz بوغوز
ابر: Bolit- Bulud بوليت
باران: Yaqış- Yağış ياغيش
برف: Kar- Qar کار
پيراهن: Ton- Köynəkِ تون
شلوار: Em- Şalvar ائم
نان: Çörək Hekmək- هيکمک
آرد: Hon- Un هون
پاره شدن: Ozolmaq- Üzülmək اوزولماق
ميخواهم: şeyorom- İstəyirəm شئيوروم
آسياب: Tirmən- Deyirman تيرمن
آفتاد: Toşto- Düşdü توشتو
جيب: Cek- Ceb جئک
خوبي: Havola- Yaxşılıq هاوولا
خار و تيغ: Tekən- Tikan تئکن
خر: Əşkə- Eşşək اشکه
خواننده: Oxoqoy- Oxucu اوخوقوي
سنگ: Taş- Daş تاش


text:
حیدربابا، ایگیت امک ایتیرمز،
عومور گئچر،افسوس بره بیتیرمز،
نامرد اولان عمری باشاء یئتیرمز.
بیزده،واللاه،اونو تماریق سیزلری،
گورنمه سک حلال ائدون بیزلریارسال شده توسط تورک اوغلو در ساعت 23:59 |
هارای ، هارای من تورکم
بوفریاد بیر اولومیللتین غضب له سئس لئندیردیگی
وارلیق نین فریاد سئسی ایدی . بو کلمه لر بیر داها اثبات اتدی
کی آذربایجان تورک میللتی ایسته دیگی زاماندا اوُز وارلیقیندان
مدافعه اتمئگی باجاریقلا فارس راسیسمینه گوستره بیلر
و تاریخه دامغا سین وورا بیلر.
بیرخرداد ۱۳۸۵ اینجی ایلده باش وئرن میللی قیام تورک
وارلیقی نین اثبات نقطه سی و دامغاسی ایدی .
راسیست رژیم و اوُنون رسمی اوُرگانی اوُلان
“ایران” گاذتینده آذربایجان تورکلرینه قارشی چیزیب نشر اتدیگی ،
اوُزلرینه لایق اوُلان کلمه لر و کاریکاتورون یاییلماسینین
آردینجا بوتون آذربایجان جوشا گئلدی و میللتیمیز بیرلیکده
شوینیست رژیمین سیاست لری علیهینه حرکته کئچدیلر
البته کی خرداد قیامیندا ایشتراک ائدن میلیونلارلا
اینسانلار بیرگئجه ده یارانمادیلار، بو قیامین کوکلری
میللتیمیزین قانلی ـ بلالی تاریخی نین یولوندان کئچیردی ،
۳ یاشیندا بیر اوشاق فارس سیستئمینه میدان اوخودو،
قاریشقالارین یوواسینا سو تؤکدو
باکی “یوروویژیون-۲۰۱۲” توریستلرینه
هانسی سووئنیرلری تقدیم ائدهجک؟
۲۱ فوریه (۲ ایسفند) دونیا
آنادیلی گونو اولاراق چوخلو
اؤلکهده قئدی اولونار، آنجاق بعضی
اؤلکهلرده، ایران داخیل اولماقلا،
حاکیمیت چالیشیر تا آزینلیغین دیلینی
چوخونلوغا تحمیل ائتسین
و بو سببدنده دونیا آنادیلی
گونو قئید ائدیلمه سینه مانع
تؤرهدیلر.
دونیا آنا دیلی گونونو بوتون
آذربایجان تورک لرینه تبریک دئیرم،
وقوتلو اولسون دئیرم
اومود ائدیریک یاخین گلجک ده
آذربایجان اوشاقلاری اوخوللاردا
اؤز آنادیللری اولان آذربایجان
تورکجه سینده تحصیل آلسینلار.
گلجک بیزیمدیر
ارسال شده توسط تورک اوغلو در ساعت 19:37 |
آنا بير سئوگي دي نازدي،
آنا بير نغمه دي سازدي،
آنا باشدان باشا آنلامدي اؤركدي،
آنامين يايليقي بير چنگه ايپكدي-
غونچادي گولدو چيچكدي.
،،،،
آنا دردله باريشاركن ،قووشوب درده تاي اولدو،
گئجه-گوندوز چاليشاركن، وصفه سيغماز هاراي اولدو،
كؤرپهسي آدديم آتينجا ،هرگؤنو دوز بيرآي اولدو،
دارگؤنونده باشينين يايليقي نذر اولدو پاي اولدو-
فيكره دالديم بئله درد عاشيقي كيمدير ...؟
آنادير يوقسا حكيمدير...؟
آنا كيمدير؟ آنا كيمدير !
آنا ائل عاشيقي ائللرده بزكدي
او صاباحدي ، گلهجكدي .
برچسبها: دنیا آنا دیلی گونو مناسیبتینه گورا, تقدیم اولسون بوتون عزیز آنا لارا
بیز بوگونده میدادان غلبینن آیرلدیخ
بو گون آذرین ۱۱/۹/۹۰دا تراختور ُپیروزینی آزادی استادیومیندا
بیر هچه مغلوب اتتی
و بیز تورکلر و آزربایجان سئون لر بو غلبه دن چوخ هذ آلدیخ
و اولو تانریدان استیرم کی تراختورین غلبه لری دوام اتسینارسال شده توسط تورک اوغلو در ساعت 21:56 |
باغلانیر عللریم
اورتورور گوزلریم
اومودوم قیریلیر
یالنیز دیلیم سویلیر
دیلیم منیم دیلیم
اودا دوشمیشم قیچیم یوخ قاچام
چایا باتمیشام
قولوم یوخ چیخام
یالنیز سنه باغلاماخ منی ساخلیر
آزربایجان آزربایجان آزربایجان
بیردن اوزومه گلیب اوجادان قیشقیریام
یاشاسین آزربایجان
یاشاسین آزربایجان
یاشاسین آزربایجانارسال شده توسط تورک اوغلو در ساعت 20:51 |
"عشق اولسون تیراختورین عزیز و حرمتلیی یاردیمچیلارینا
من بیر آزربایجان لی اولماغیما گورا فخر ادیرم کی
تیراختورکیمی تیمیم وار و آزربایجان کیمی یوردیم وار"
سیز عزیز لری بو مطلبی اوخیماغا و نظری نیزی
گویماغا جلب ادیرم :
بو آزادلیق قوشونون قانادلاری آمما سینمیشدیر،
بو میللتین اورگی دارما داغین اولموشدور.
امما بوراسی آزربایجانین باش کندی قوجا تبریز اولاراخ،
بیر نئچه سوزی اونودمامالییق:
آسیا یول تاپاممادی و بو اونون ارزشینن
بیر ذره ده آزاتمادبر بلکه ده تراختور گدیخچه ده
اوز یاردیمچیلارینین یانینا و آزربایجان میللتینین
یانینا چوخ ارزشلی و اونملی بیر تیم دیر.
تراختورین یاردیمچیلاری اوز حمایت لرینن ثابت ادیلر
کی تراختوری هش وخت تک گویمازلار
و آرتیخ تراختور بیرلیک نمادینه چوریلیب.
و اون بیریمجی لیگی تراختور داها گوجلی
باشلیر و تراختور یخچی سرمربی و اویونچیلار جذب ادیب
و بو گوستریر کی تراختور آسیا یول تاپاجاخ
و بو آرادا اونملی بیر شی تراختورین یاردیمچیلاری دیر
و اولار اوز بیر لیک لیخ لرین گوسترمخ اوچون
استادیودا حضور تاپولار و تراختوری آلقیشلیرلار
و دیللرین گوروماخ اوچون "یاشاسین آزربایجان "سس لیرلر.
و بو باره ده دانشیماق اوچون سوزی سیز عزیز لره وریم و سیزین گوزل سوز لرینیزی گوزلیرمارسال شده توسط تورک اوغلو در ساعت 12:26 |
بابک مظلوملارین سسی
سکه سون سیچانلارین دشمنی
ریاکار تولکی لرین دشمنی
بابک منیم قانیمدی
بابک منیم آزربایجانیمدی
من تورکم آتام بابک یوردوم آزربایجان
اولو بابکین دوغوم گونین قاباخ جان بوتون تورک دنیاسینا قوتلو اولسون دیرم
ارسال شده توسط تورک اوغلو در ساعت 7:23 |
حيدربابا ، ايلديريملار شاخاندا
سئللر ، سولار ، شاققيلدييوب آخاندا
قيزلار اونا صف باغلييوب باخانادا
سلام اولسون شوكتوزه ، ائلوزه ا
منيم دا بير آديم گلسين ديلوزه
آذربایجان
چوخ کئچمیشم بو داغلاردان،
دورنا گؤزلو بولاقلاردان؛
ائشیتمیشم اوزاقلاردان
ساکیت آخان آرازلاری؛
سینامیشام دوستو، یاری...
خورداد قیامی
بیرخورداد قهرمانلارینین خاطیره سیله
سس قوپدو اویان یاتما داها بیرده آمان دیر
خلقیم ازیلیب اؤلکه بوغولموش نئجه قان دیر
مظلوم سسی فریاد اولاراق عرشه چکیلمیش
هئچ یئرده گؤرونمز بئله بیر ظولم یامان دیر
آزاده لر عشقیله اولوبدور وطن عصیان
حلقوم باغیریر ائللری بو سس اویادان دیر
اورموگؤلو یانمیش کول اولوب قانه بویانمیش
قاندیر وطنیم ناله و حسرتله فغان دیر
2-ci yer / Italy - Raphael Gualazzi (Madness Of Love) - 189 Xal
3-cü yer / Sweden - Eric Saade (Popular) - 185 Xal
4-cü yer / Ukraine - Mika Newton (Angel) - 159 Xal
5-ci yer / Denmark - A Friend In London (New Tomorrow) - 134 Xal
Azərbaycan xalqı səhərə kimi yatmayıb Bakı şəhərində bayram edir
"Eurovision 2011" 1-ci Yerin Qalibi
Azərbaycan Oldu
تاریخچه روز دانشجوی آذربایجانی
(سرمقاله شماره ۳۴ گونش - ۱۹/۰۲/۱۳۸۶)
اشاره- با توجه به فرا رسیدن نوزده اردیبهشت روز دانشجو در آذربایجان بر آن شدیم تا نگاهی کوتاه به حوادث آن روز داشته باشیم.
اردیبهشت سال 1374: مرکز تحقیقات، مطالعات و سنجش برنامه ای صدا و سیمای جمهوری اسلامی ایران در تهران اقدام به پخش به پخش پرسشنامه ای زیر عنوان فاصله اجتماعی در مناطق بیست گانه تهران اقدام می نماید. در داخل این پرسشنامه سوالاتی چون:
1. اگر روزی قصد ازدواج داشته باشید، آیا حاضرید با یک فرد ترک ازدواج کنید؟
yashasin tiraxtor yadimjilari biz omidle yashairix


text:
سوکوتا بورونوب یوللارلا آنلار
گؤیلرده ساللاییب قاشین قاباغین
گئتمک ایسته ییرسن آددیمین گلمیر
گؤزومه باغلی دیر سنین آیاغین
اوخلانیب گؤزومه گؤزلرین سنین
باخیشین جالاییر کؤنلومه سازاق
آیریلیق ناغیلین اوخویورام من
هر کیپریک چالاندا دؤنور بیر واراق
جومورام کؤنلونه آی دنیز گؤزلوم
کؤنلون دالغالانیب چاغلاییر منی
آدیمی سیلیرسن بو گون بختیندن
گؤزلر داملا ـ داملا آغلاییر منی
بو گون سن گئدیرسن کدرلی یم من
دونوبدور آغزیمدا فریادیم سؤزوم
یوخ ! یوخ ! آغلاماییر دالینجا سنین
اوغور اولسون دئیه سو سپیر گؤزوم
نه واختسیز کؤچورسن سونقور باخیشلیم
هاچان یازدا کؤچور گؤللرین قازی
آی ایپک قانادلیم سن کی بیر داها
قاییتمایاجاقسان نئلیرم یازی
داشلاردا آغلاییر وداع مارشینا
یوللاردا دوشونوب سون نییتینی
آیاقلا آرزیمی خوش گونه قوووش
ایسته رم دونیادا سعادتینی
دئمیشدیم آنانا :"سئودیییم گؤزل ،
سیزین قیزینیزدیر ، منیم اولاجاق !"
بیلمزدیم ساچین تک باخدیم قارادی
آرزی چیچکلریم بیر گون سولاجاق
منیمسه بختیمدن بئله گلیبدیر
هئچ آلوو بئله جه منی یاخمادی
اوچدو آرزیلاردان تیکدیییم بینا
ییخیلمیش تاواندان توز دا قالخمادی
گئتدین بخت ائوینه یولون اوغورلو
ظن ائتمه اؤز الیم ـ اؤز باشیم اولدو
گئتدین می حیاتین اوغوللو ـ قیزلی
منیمسه سیرداشیم گؤز یاشیم اولدو
گؤز یاشیم جواهیر ، گؤز یاشیم اینجی
دایان ، گئتمه دایان دردینی آلیم
آغارمیش ساچیمین ساپینا دوزوب
بو سون یادگاری بوینونا سالیم
آتالار دئییبلر:" حیاتین یولو ،
یاری قیسمت اولسا یاری همت دیر "
اولدوقجا چالیشدیم چاتمادیم سنه
خوشبخت اول گؤزلیم ، بودا قیسمت دیر
«الوداع» دئییرم تیترک دوداقلا
لاکین آرزیم ، عشقیم دومانا دؤنور
سؤزلریم آسانجا قوپور دیلیمدن
آنجاق گؤروشوموز گومانا دؤنور
کؤکسومده قیزیلدان بیر سارای سالدیم
یاشارسان عؤمورلوک دیله ییمده سن
گؤزومدن گئتسنده اوزاق دئییلسن
رویالاریمداسان ، اوره ییمده سن
حسن اومود اوغلو


text:
برچسب گذاشته شده با : "لومیا520"
نوکیا، مهرین۳۰وندا، ۶یئنی اورونونو تانیداجاق
اؤنجهدن بللی اولدوغو کیمی،نوکیا شیرکتی،مهرین ۳۰وندا کئچیریلهن تؤرهنیده(مراسم) ۶ یئنی اورونونو(محصول) رسمی اولاراق تانیداجاق .لومیا۵۲۵،نوکیانین یئنی اورونو آدلانیر ،لومیا۵۲۵موبایلی،لومیا۵۲۰موبایلینین یئرینه عرضه اولاجاق ،دئمهلیدیر،لومیا ۵۲۰ موبایلی،ویندوز۸ ایشلتیم سیستئمینه صاحیب اولاراق ،نوکیانین ان سئویلهن موبایللاریندان بیریسیدی.مهرین ۳۰وندا رسمی اولاراق ،Siriusنوکیانین بیرینجی وسونونجو فبلتی اولاراق، لومیا ۱۵۲۰ آدلی بیر یئنی تبلتین کناریندا،نوکیا وریندن…


text:
علی آباد (دقیقلشدیرمه)
Vikipediya, açıq ensiklopediya
Mündəricat
بولگه لر[redaktə]
- علی آباد بولگه سی:گولوستان ایالتینین بولگه لریندن دیر.
شهرلر[redaktə]
- علی آباد کتول:گولوستان ایالتی نین شهرلریندن دیر.
قصبه لر[redaktə]
- علیآواد قصبه سی:سراسکند بولگه سینین کندلریندن دیر.
- علی آباد قصبه سی (جهروم):جهروم بولگه سینین قصبه لریندن دیر.
کندلر[redaktə]
- علی آبادآغ حیصار (همدان):همدان بولگه سینین کندلریندن دیر.
- علی آبادپشتشهر (همدان):همدان بولگه سینین کندلریندن دیر.
- علی آبادورکانه (همدان):همدان بولگه سینین کندلریندن دیر.
- علی آباد (ابهر):ابهر بولگه سینین کندلریندن دیر.
- علی آبادایوراع (اسدآباد):اسدآباد بولگه سینین کندلریندن دیر.
- علی آبادپیرشمس الددین (اسدآباد):اسدآباد بولگه سینین کندلریندن دیر.
- علی آباددمق (ملاییر):ملاییر بولگه سینین کندلریندن دیر.
- علی آباد (ملاییر):ملاییر بولگه سینین کندلریندن دیر.
- علی آباد (تویسیرکان):تویسیرکان بولگه سینین کندلریندن دیر.
- علی آباد (نهاوند):نهاوند بولگه سینین کندلریندن دیر.
- علی آبادنخوددره (تیکان تپه):تیکان تپه بولگه سینین کندلریندن دیر.
- علی آباد (بروجئرد):بروجئرد بولگه سینین کندلریندن دیر.
- علی آباد (اورمو):اورمو بولگه سینین کندلریندن دیر.
- علی آباد (اوشقایا):اوشقایا بولگه سینین کندلریندن دیر.
- علی آباد کئرئند:دالاهو بولگه سینین کندلریندن دیر.
- علی آباد (بابولسر):بابولسر بولگه سینین کندلریندن دیر.
- علی آباد (ساری):ساری بولگه سینین کندلریندن دیر.
- علی آباد (جویبار):جویبار بولگه سینین کندلریندن دیر.
- علی آباد (گولباف):کیرمان بولگه سینین کندلریندن دیر.
- علی آباد (کیرمان):کیرمان بولگه سینین کندلریندن دیر.
- علی آباد (توربت حئیدرییه):توربت حئیدرییه بولگه سینین کندلریندن دیر.
- علی آباد (توربت جام):توربت جام بولگه سینین کندلریندن دیر.
- علی آباد (طبس):طبس بولگه سینین کندلریندن دیر.
- علی آباد (مئهدی شهر):مئهدی شهر بولگه سینین کندلریندن دیر.
- علی آباد (خاف):خاف بولگه سینین کندلریندن دیر.
- علی آباد (کاشمر):کاشمر بولگه سینین کندلریندن دیر.
- علی آباد (قئراش):قئراش بولگه سینین کندلرندن دیر.
- علی آباد (ایرانشهر):ایرانشهر بولگه سینین کندلریندن دیر.


text:
نه قده ر آرتسادا ائولاد یئنه سولطان اتادیر
«آنا »
من آنا مین گویده آچیخ ، اللرینه بیمی یم
نیمه ی جانیمدی آنام ، منده اونون نمی یم
شیره ی جانلان گئجه گوندوز بئجریبدور منی
منده کی بو قلب روفینده یانان هیمی یم
یم کیمی جوش گون لودی ، توفاندا تلاطمده دی
تا که منی گورمیه بیر لحظه ، سراسیمی یم
گول اورگی ، ناز اتگی ، خیمیه ی عشقیمدی من
ساکن وابسته ی ، دلبسته ی بو خیمی یم
رسمیدی عالمده کی گنج اوسته امین پاسبان
عمر خزائن ، آنا گنج ، منده زرو سیمی یم
شام وسحر وار گوزی اوستومده نگهبان کیمی
گوزلِیوری تا کی بیر آن غم لباسین گِئی مییم
تاب ائلمز گوزلی یر آفت گونی باغبان گولون
غم یِمَرَََم « رایت » هله ساغدی آنام بیمی یم
اتا
هر بیر ائولاده شرف شهرت ایله شان آتادیر
باشا تاج ، قلبه چؤره ک ، تخت سلیمان آتادیر
حؤرمتین ساخلاگینان دائما عالمده اونون
چونکو دونیایه سنی بخش ائده ن انسان آتادیر
شاه دا اولسان یئنه یوخ ذره قده ر فرقی اونون
دردلی سن ،سن اونو بیل دهر ده لقمان آتادیر
بوتون ائولاد وطن دوستون اولا هر یئرده
یئنه پیس گونده سنین دردینه درمان آتادیر
توتماز، ائتسه قارقیش آنا گر ائولادی
ناله سی له ائیله ین کویونو ویران آتادیر
آی دوستلار اؤز یئری واردیر آتانین ائولادین
لینک ثابت
موضوع : ساوالان / اشعار ترکی


text:
بسم الله الرّحمن الرّحیم
بیوک تانری آدی ائله
فلک دریای کرامت یا حسین بن علی
طایراوج شجاعت یا حسین بن علی
در ره آزادی و آزاد گی با افتخار
یا فتی عزّ شهادت یا حسین بن علی
با لب عطشان کنار نهر دادی جان خویش
با فتوّت با شهامت یا حسین بن علی
هیجده ساله جوانت پیش رویت داد جان
در ره دین و دیانت یا حسین بن علی
یا قتیل العبره می نالند از بهرت همه
دوستانت تا قیامت یا حسین بن علی
در ره آزادی ما جان خود کردی فدا
جان ما بادا فدایت یا حسین بن علی / گلزار حسینی ص/5
دونن و بوگون کربلا قافله سالا رینین ، حضرت ابا عبدالله الحسین علیه السلامون و اونون وفادار قارداشی حضرت اباالفضل العباس علمدار کربلانین دوغوم گونی دور و نه یاخشی مناسبتی وار بو گون تورک شاعر لرین اربابیندن و امام حسین علیه السلامون نوکریندن ، حاج اکبر خان رزّاقی دن سوز آچا ک .
نئجه اوزومه سوینیرم کی بو اوچومجی ایل دیر کی من حکیم تیلیم خانون عزیز لمه سینده اشتراک ائدیرم و بورادا اوزومه درس اویرنیرم . هامی شرکت ائدنلریمیزه ، شاعرلریمیزه عاشقلریمیزه و عزیز پاسدارلاروموزا وجانبازلاروموزا امام حسین و حضرت ابالفضل دوغومون و پاسدار و جانباز گونینی تبریک عرض ائلیرم .
یارب بو کربلا بو سولان گوللریم منیم
قانه باتیب لا نئچّه دلاورلریم منیم
ائتدیم وفا من عهدیمه ای حیّ ذوالجلال
بو تیغ و نیزه بو بدن انوریم منیم /36
ایرانون ، مرکزی بولگه سینین ، ساوه محالوندا ، حکیم تیلیم خان دان سونرا آدلیم شاعری حاج اکبر خان رزّاقی دیر .اکبر خان رزّاقی مین ایکی یوز دوخسان دوقوز جی (1299)گونش ایلینده ، قاراقان اولکه سی ، مصرقان کندینده ، دنیایه گوز آچوب و سنه ی مین اوچ یوز آلتموش سکّیزده دنیادن کوچوب دیر . رحمتلیک دکتر علی کمالی دن صورا بیر کیمسه اونون تانیتماسونا گوره قلم گزدیر مه ییب و آثارین چاپ ائتمه گه ایشله مه ییب . فقط دکتر حسین گونئیلی جنابلاری اونون تانیتماسونا گوره ایکی اوچ مقاله یازوبلاراما بوگونلر خبر یئتیشیر کی حاج اکبرین آقا زاده سی اونون شعرلرین چاپه یئتیشدیرمگده دیر کی اونا توفیق آرزو ائلیریک و تازه لیقده انشاءالله حاج اکبر خانون دیوانین اوخویاجاقوک .
من حاج اکبر خانی شاعر لرین اربابی ذکر ائله دیم اونا گوره کی اکبر خانون هنرلری آیری شاعرلرده یوخدور و اگر واردور آز واردور . ایلک اوکی اکبرخان بیر اخلاقلی ، دئییب گولن ، طنّاز شاعریدی .
ایکینجی بوکی بیر بویوک خطّاطیدی و گلزار حسینی کتابین اوزمبارک ، گوزه ل خطیییدن یازمیشدی . اوچونجی بو کی تاریخ اسلام و کربلانی چوخ یاخشی بیلیردی .
یاحسین ای ز شرف عالم امکانه زعیم
ای ائدن قانی ائله پرچم دینی تشهیم
تشهیم یعنی بو یاماق رنگ ائله ماق
رحمت و لطفون اولور حال جهانه شامل
یئتیریر گون کیمی کل ّاممه فیض عمیم
آدیوی منشی تقدیر و قضا روز ازل
قیلدی عنوان ائله طغرای شهادت تنظیم
ابتدا مدرسه ی عشقیده کلک آلدین اله
خطّ نسخ ایله بلا مشقینی قیلدین ترقیم
مکتب عشقیده تحصیل ائله دین درس وفا
باش و جاندان اوزمان گئچماقا دوتدون تصمیم
دین یولوندا بدنین اوخلارا اولدی آماج
باشیوی شمر دغا قیلدی قفادن تصلیم
تصلیم یعنی بیخ دن کسمک
ائتمه سیدین گر عطش زحمتینه طاقت و تاب
شیعه لر ایچمزیدی خلد برینده تسنیم
ایلدین خشک لسانین ائله دینی ترویج
یارالی جسمین ائله اولکه ی دینی تفخیم
حاج اکبرخان هم عرب دیلین و هم فارس وتورک دیلین استادلوق مرتبه سینه کیمین یاخشی بیلریمیش و بولار کی عرض ائله دیم آثاروندان گورسنیر . بو لارا علاوه حاج اکبر خان و قارداشلاری حاج حیدر و حاج صفدر تمام عمورلری ظالم لرینن مبارزه ده و ساووشما دا گئچیبدیر و مصرقانلولار بو امره یئتیگ دیر لر .
ایندیه کیمین بیز گلزار حسینی کتابین و بیر بالاجا مجموعه ده کی حتی شعر نو دا ایچینده وار و شهید لره گوره ده شعر دئییلیب بو ، بویوک شاعر دن گورموشوک که مرحوم علی کمالی نظری آلتیندا و اونون امکلری نتیجه سینده چاپه یئتیشیب . گلزار حسینی اوچونجی چاپه یئتیشیب و ایکی یوز ایگیرمی بئش صفحه سی وار و ایکی بخش دیر ، بیر بخشی شاعرین قصیده لری و مدیحه لری دیر و بیر شعرینده فانی همدانینین مخمّسینه جواب دئییب .
محبوب دل حضرت خیرالبشرم من
زهرا آنا حیدر آتا والا گهرم من
شه زاده ام و شه منش و شه سیرم من
بیر کوکبم و تابش ایکی قمرم من
من بیر گهرم ایکی گهردن اولا منشق/66
بو شعر لر ایچینده بحر طویل ده گورونور : حضرت عباس شمر جوابینده بویورور
ای دنی زاده ی شیطان صفت مرتد غدار ، جفا کار ، ستم پیشه ی مکار ، ایا ملحد بی شرم و حیا ، مبغض مردود دغا ، منکر آیات خدا ، بد سیر و کم هنر و ریمن ابتر ،. ، ایا فاجر و فاسق ، ستمکارمنافق ، سنن لعنته لایق ، ایا ابله نادان . /88
ایکینجی بولومی دوش وورما و زنجیر وورما شعرلری دیر :
ای حیدریم قارداش
سرلشگریم قارداش
نام آوریم قارداش
گل پیکریم قارداش
عباس نام آور
جنگ آوریم قارداش /176
اوجورکی بیلیریک حاج اکبرخان عمرونون سونونا کیمین حضرت ابا عبدالله دستگاهینده خدمت ائلریمیش و تعزیه ده اوخویاروموش و مخالف نقشین گتوره ریمیش . اما بولاردان سوای طنز شعرلری ، مدنی و سیاسی شعرلری اوزی اوچ جیلده یاخین دیر کی اولاری آز ائشید میشیک و گوز یولدایوک تا تئز لیگه الیمیزه چاتسون . او شعرلرده حاج اکبرخان ، معجز کیمین صابر کیمین ملا پناه واقف کیمین وکریمی کیمین چوخ ائشیدملی و چشید ملی شعر لر بویوروب کی بیریسی واریوخ شعری دیر . حاج اکبرخان ، عرب دانلوقون ، عروض و قافیه ده استادلوقون ، اوضاع اجتماعینی گوز آلتا ساخلاماقون ، ارباب لارون ظلمون ، کندلی لرین ساده لیقین و چوخلی مسایلی بو شعرلرده یازوب و اوزوندن یادگار قویوب که گلن ایللرده اگر عمر اولسا انشاءالله اولارا باره سوز یازاجایوق .
اما عزیز قارداشلار : قاراقانون ، نوبرانین و ساوه بولگه سینین اولدوز لاری بیری بیرینین آردوندا بولود لار آلتوندان چیخیب ، گوز قاش آتولاّر و بیزه امید ونوید وریللر ، بیری ده دکتر خسرو خان امیر حسینی دیر کی تئز لیگه اونون کتابی تیلیم خان و خلج آدوندا چاپه یئتیشیب و یاییملانا جاقدیر . اونا ال آغروماسون دئییریک . داها اوتانماروک و تورک دیلین آزّاد آزّاد دانوشاروک . داها صابرین ، تیلیمین ، اکبر خانون و بوتون شاعرلریمیزین و عاشقلریمیزین قدرین بیله ریک و اولاری باش اوسته وگوز اوسته قویاروک .
اومیدیمیز وارکی تئزلیگه بیزیم منطقه نین شاعرلری اثری ، همچون حاج علی سیفی ، آقای فتح اللهی ، غیبعلی خرقانی، فتاح خرقانی ، مداح خرقانی ، علی رحمتی خرقانی ، آقای رهنما، عندلیب سولی دره ای خرقانی ،قدسی ، خاکی ، محمدی، غیبی ، چراغی ، کریمی ، سلمانی و اولار کی قلمدن دوشدیلر ، چاپه یئتیشسین و حکیم تیلیم خان دئمیشلی قاراقان اوز ماحالینه گوونسین کی بئله اولدوزلاری وار .
اوگون اولسون کی تیلیم خانون فیلمی دوزل سین و شعرلرینین ایکینجی جیلدی چاپ اولسون . اوگون اولسون کی اکبر خانوندا میصیرقاندا دوستلاروموز ون امکی ائله عزیزلمه سینده اشتراک ائدک . اوگون اولسون کی عاشقلاروموزون سسین صدا و سیمادن ائشیدک . انشا ءالله
بورادا اوزومه وظیفه بیلیرم آقای مهندس امیری دن و بوتون قناقلی و احتراملی مرغئی لی لردن و اولارکی بو مراسیمی یئرینه یئتیشدیریللر و زحمت چکیللر تشکور ائلیه م . الینیز آغروماسون و بو شعر سیزین هدیه نیز :
مرغئی ده چیراغ یانار
ایشیقی تا گوگه چاتار
عاشیق اوز جانینی قویار
تورکینی زینده ساخلاتار
شاهسون یا خلج یوخی
آذری یا کرج یوخی
راستا یول دور کی کج یوخی
دیل بیزی زینده ساخلاتار
تبریزین ای بویوک لری
تورکونون گول چیچک لری
شهریارون دئدیک لری
بیزلری زینده ساخلاتار
ای امیری دئییم ساغ اول
ای غلامی دئییم ساغ اول
ای سیامک دئییم ساغ اول
ائل بیزی زینده ساخلاتار
---------------------------------------
تاغار سینر قاتوق یئره توکولر
ییخیلیر اوستونه قاب یالویانلار
تیلیم خان ای تیلیم خان ای تیلیم خان
منیم آرخام ائلیم جانیم تیلیم خان
گزیب دونیا گئچیبدیر زمانلار
گدای لار بیز لره منت ساتالار
تیلیم خان ای تیلیم خان ای تیلیم خان
منیم آرخام ائلیم جانیم تیلیم خان
گئدیب شهره داها شهری اولوب لار
داها اوز دیللرین یئره قویوبلار
تیلیم خان ای تیلیم خان ای تیلیم خان
تغاری بشکند ماستی بریزد
اولار دونیا به کام کاسه لیسان
تیلیم خان ای تیلیم خان ای تیلیم خان
منیم آرخام ائلیم جانیم تیلیم خان


text:
خطبه امام سجاد (ع) در مسجد اموی
همه ما تا حدودی درباره خطبه رسوا کننده اما سجاد (ع) در مسجد اموی در شام که روز جمعه و در حضور یزید ملعون ایرادشد لااقل مختصری شنیدهایم و در مداحی ها نیز جسته و گریخته به آن اشاره می شود. اما چنانچه گفتیم ادبیات مرثیه ترکی در همه زوایای نهضت عاشورا فعال بوده و هست در این قضیه نیز آثار ارزشمندی آفریده شده است. که یکی از آن نمونه ها همین اثر ماندگار خطبه امام سجاد (ع) اجرا شده توسط حاج داوود علیزاده اردبیلی است. واقعا" عالیست. قسمتهایی از متن آنرا از وبلاگ داش بولاق می خوانیم:
شاعر این خطبه زیبا مرحوم انور اردبیلی می باشد.
بیزیم گؤزهل تورکجهمیزین بۆتون بوداقلاری گؤیچهک اوْلاراق، اوْلارین آراسێندا نوحه و مرثیه گؤرگسؤزو (ادبیاتی) ان پارلاق و گؤزه چالان بیر پاراسێدیر.
حاج داوود علیزادهنین چوْخ گؤزهل مرثیه و نوْحه ایفادهلری اوْلوب، اوْلارێن بیریسیده ایمام سجاد علیهالسلامێن اموی مچیدیندهکی خۆطبهسی دیر. من بیلمیرهم بو خۆطبهنین شعری هانسێ شاعیردهن دیر. آمما چوْخ ماراقلێ بۇ کی بو شعر عربجه متنلره چوْخ یاخێندیر و اوْلاردا مرثیه و نوْحهده بو مضمون دا اوْخۇیورلار. دئمهلی بو خۆطبهنین شعری و اوْخۇماغی حاج داوود دیلینده مداحیمیزین بیر ارکانی و گؤزهل اؤرنهییدیر. من آشاغێدا بو خۆطبهنین بیر پارچاسین حاج داوودون اوْخودوغۇ ناواری اۆزره یازمێیشام. یا ایمام حۆسئیین علیهالسلام
ایمام سجاد خوطبه سی
اوْخویان: حاج داوود علیزاده
...
نئجهکی شمع یانیب شعله اطرافه سالار
یاندیقیجا اریییب دامهنینه اشکی آخار
شعله چکدی اریدی قمنهن او یورغون بالالار (ایمام حوسئینین اسیر بالالاری)
چوخ اسفلی حالا اوْلاری قوصصه سالمیشدێ
بیر دری بیرده بدنلرده سۆمۆک قالمیشدێ
...
اوْلدو هر ثانیه زهرا قیزینه عاشورا
کربلادان اوْرانێین مۆحنهتینی کم بیلمه
سن روقیه اؤلۆمۆن زینبه آز قم بیلمه
او قیزین سیندی آز اوْلدو قمی بیحدوحصار
دؤورهلردی بالاجا قبرینی لیلا و روباب
زینبین اوْخشاماسی عالمی ائیلهردی کاباب:
تاپمادیم جان بالا سؤیلهردی علاج اؤلمهگیوه
آغلارام گوشه ویرانهده آج اؤلمهگیوه
{بالا لای-لای ای بالا لای-لای)
...
چوخدو سؤزو یازماغا یوخ فۆرصهتیم ای اهل عزا
بیر گئجه گؤردو خانیم عمهسینی زینالعباد
اوْتوروب نافلهئ لیلی ائدیب یئرده ادا
دئدی سن کاملهسن، عالمهسن، محرم راز
نیییه اوْتدوق یئری ائیلیسهن بس ای عمه ناماز
{زینب بیرایمامه باخدی بیر او بالاجا بالالارا باخدی ائله آغلادی}:
خبر آلدین دئدی مندهن نییه بو سیرری بالا
قوْیمادون قلبیدهکی دردیمی قلبیمده قالا
اۆچ گۆنۆن آجلیغی اوْغلۇم منی سالمێیش بو حالا
{آی ی یی ی ی}
وئریرهم خیرداجا قیزلارا غذا حیصصهمیمی
یاتیرام آج دئمیرهم بیر کسه من قوصصهمیمی
{ایمام ائله آغلادی}
زینبین قیلدی سؤزۆ حضرت-ی سجاده اثر
آغلادی ائتدی جمالین لحین؛ گؤز یاشینه تر
دئدی اقدام مؤثر ائدهرم عمه سحر
سن گرهک قارداشووون گؤرمهلی قبرین گؤرهسن
قوْیمارام خیردا باجیم تک بیبی آج جان وئرهسن
{مگر من اؤلمۆشهم عمه}
گئجهکی اوْلدو سحر باشلادی برنامهسینی
چوْخ مرتب ائدیب اگنینده اوْلان جامهسینی
آچدی سیلدی توْزونو باغلادی عمامهسینی
دئدی زهرا قیزینه سید ابنائ بشر:
گئدیرهم مچیده عمه، گؤروم آللاه نئیلهر
{خانیم عمه ... آغلاماق سسی}
ترک ویرانه ائدیب، مچیده اۆز قوْیدو ایمام
گؤردو سجادی گئدیر ائیلهدی زینبده قییام
{بیر ایمامه باخدی، بیر بالاجا قیزلارا باخدی؛ فورهن الین قوْوزادێ گؤیه،}
بار ایلاها دئدی رحم ائیله کؤمکسیزدی بالام
{آغلاماق}
بار ایلاها دئدی رحم ائیله کؤمکسیزدی بالام
سوْرا اۆز توتدو خانیم ایلهشن عورهت اوشاغا
وئردی فرمان گلین قیز هامی دورسون ایاغا
بیز اۆچون راهنمادیر دئدی بو زینالعبا
نئچه یول قاتێل الیندهن بیزی ائیلیبدی رها
گئدهیین مچیده شاید خطر اوْلدو بالاما
عهد-ی-همت هامیمیز همت ائدیب باغلاشایوق
ووروب اینجیدسهله، اطرافین آلێب آغلاشایوق
{آی آی های امان ...}
اموی مچیدی بیر مچیدیدی زیبا و کبیر
روز جومعه ائیدی جماعت دوْلو حضار کثیر
دوْر منبرده شیوخ اموی، پیرهزنی
وزرا هیات مخصوصیله سولطان پلید
مچیدین شاهنشینینده اوْتورموشدو یزید
ناگهان داخێل اوْلوب مچیده فرزند نبی
جنب منبرده جلوس ائتدی شریف علوی
حئیرهته دوشدو هامی گؤرجهک اوْ والا نسبی
آچیلیب رمز و ایشاره یوْلۇ هر مرد و زنه
دئدیلر خارجی گلدی نییه بو انجۆمهنه
{زهرا هایانداسان}
وقت اوْ وقت اوْلدو چیخیب منبره ناپاک خطیب
جیرهخوار اموی خودسر و بیباک خطیب
پرده شرری خطابیله ائدیب چاک خطیب
قیلدی تعریف ازل نسل ابوسوفیانی
سورا هذیان دانێشێب سب ائلهدی مولانی
{بورا یئتیشهنده ایمام اوْتورانمادی}
مچیده بیر ملکوتی سس اوجالدی اوْ زامان
توتولوب هرزه خطیبین دیلی، سیندی خفقان
اوْ صدا صاحیبی گفتاره گلیبدیر اوجادان
ای خطیب اموی ساخلا خطابه ادبین
خلقی راضی ائلهییب خالقێن آلدون غضهبین
سورا اۆز توتدو یزیده دئدی اوْل میر-ی گرام
اذن وئرسهن منه بو تختهنین اوسته چیخارام
{بیر منبریکی اوْندا فضائل آل محمد(ص) دئییلمهسه، اونا منبر دئمهزلر و اونا گؤره ایمام دئدی اذن وئر بو تختهنین اۆسته چیخیم}
رۆخصهت آلدێ اۆتوروب عرشه منبرده ایمام
{ایندی منبر اوْلدو}
ذاتی اعلایه فصاحتله ائدیب حمد و ثنا
اوْ دانیشدیقجا خانیم عمهسی ائیلیردی دۆعا
ایها الناس، اوْلون مطلبه آگاه بیلین
بیزه بذل ائیلهییب آلتی صیفت آللاه بیلین
یئتدی نی مطله مرتبه و جاه بیلین
ایرثدیر جود و فصاحتله شهامت بیزده
واردیر اخلاق و عبادتله شوجاعت بیزده
قلبیمینده اوْلان مهر سزاوار بیزیم{؟}
انبیاء زومرهسینه سید و سالار بیزیم
خلقهتین مسخهری پیغمبر-ی مختار بیزیم
حافظ قلعهئ دین حیدر-ی کرار بیزیم
حضرتی حمزه بیزیم، جعفر-ی طیار بیزیم
لیلی اسرا ملکوته گئدهنین اوْغلۇ منم
...
قبلهتینه اوْکی ائیلیبدی ناماز اوْغلۇ منم
اوْکی گؤیلرده ائدیب راز و نیاز اوْغلۇ منم
زمزهمین اوْغلۇ منم، مکه منا اوْغلۇ منم
مشعرین اوْغلۇ منم، مروه صفا اوْغلۇ منم
عرفات اوْغلۇ منم، غار حرا اوْغلۇ منم
داد-ی مظلومی آلێب، داد ائدهنین اوْغلۇ منم
اوْکی ایکی نئیزهیله جهاد ائیلییهنین اوْغلۇ منم
گۆلشهنی کربوبلاده سوْلانێن اوْغلۇ منم
لخته-لخته گؤزۆنه قان دوْلانێن اوْغلۇ منم
قانلی باشی دالیدان ذبح اوْلانێن اوْغلۇ منم
سوْیولوب کؤینهیی عوریان قالانێن اوْغلۇ منم
پئیکهری خاکیله یکسان اوْلانێن اوْغلۇ منم
تانییین سیز منی مظلوم آتامێن اوْغلۇ منم
باش وئریب محضره حقه چاتانێن اوْغلۇ منم
قیزلارێ چؤلده هراسان یاتانێن اوْغلۇ منم
نئیزه اۆستونده باشێ داشلانانێن اوْغلۇ منم
اؤلمهمیش تعزیهسی باشلانێن اوْغلۇ منم
خارێجێ آدیلا مظلوم اؤلهنین اوْغلۇ منم
اؤزۆ مهمان سوسوز جان وئرهنین اوْغلۇ منم
اۆزۆگۆ بارماغێ الدهن گئدهنین اوْغلۇ منم
ساربان اللـهرینه ال تاپانێن اوْغلۇ منم
سینهسی اۆسته قوشون آت چاپانێن اوْغلۇ منم
ختم پیغمبره سیز ساخلامادوز ذره حریم
بیر اوچوق یئرده یاتیب ایندی نوامیس حریم
قوصصهدهن زولفون آغاردیب قوجالیب عمهلریم
طولقازاده بیزی ایستهمیر آزاد ائله سین
غئیرهت-ی دینی اوْلانلار بیزه ایمداد ائله سین


text:
بیری وارئمئش بیری یوخوموش
یا دوغرویا سون, یادا دوغرو سونوموش.من هئچ سونلاردان باش تاپمارام.منیم اوچون ایلک باشدان,سون اولاراق ایلکیمیش.سسنین اوچون دوغوم منیم اوچون اولوم گونویموش.سن قارچیچک لرین اینتحار سندیدین گلدین,سئوگی یه هیکل اولدون اوره ک باغیمدا,سن دلی لیییمه نده ن اولدون دلی لیک چاغیمدا,سن گلدین....گؤی چیچک له نیب دویون توتدو باختیما.سن گلینجه تانرینین قاش قاباغی سیندی تابلومدا.سنی سؤزجوک لرله چکمه یه جم,بیراخ یالنیز ایده قالسین سنین آدینا چکدییم تابلو,سن گلدین....بارداغیمدا یادین شارابلاندی,بلکه تانرینین ان قوزی ان گونینه تیکه له نن بیزیمیشیق,یادیندا یولداش,سئوگی مئیوه سین سنین اللرین له دردیم.باخما اوزاتیرام سؤزومو,اما سنین دوغوم گونونه نه یازسام یئتمز............سن گلدین گئدیش آیاقلاریمی کس ها کس کسدیم,قارانلیق بیر یئرده ایشیق اونونده دیز چؤکوب بارماغینا اوزوک اکدیم.سن یئر اوزونه گلینجه,گونلریمه ایزینی اکدین.بوتون قادین لارا یاس توتدو گؤزلریم,سؤزلریم............بیرازدان پاتلایاجاق سئوگی بمباسی,ساحات عقربه لری اینتحاری واراقلاییر,بیرازدان اوره ک تاختیما تانری گله جه ک.................................گؤزل پریم دوغوم گونون موتلو اولسون.....گؤزلرینه غوربت دولماسین قارا گیله م
یازار آتیلا گونئیلی بو 93/11/04 یازیلمیش قونو | بو یازیا لینک
کؤکده ن وور تانری
اؤزلم چیچه یینین آجی کدر قوخوسونو
وور..وور گلسین قارقالارین پریود شارقی سینین سونو
یاریم بارداقلا دوعالاشیرام
یاریمام بوتونلویومده
غربتله ساواشیر یاریم
بیتمیش بیر پازلین فلسفه سی
تانری آغاجیندان دردییمیز او سؤزجوک
شاهید دیر ایچیمده کی دولاشان شارقی یا
دانلاسادا یاشام
تیمور آتلی لارینین یوروشویله شاعیره م
منیم کیمی شعیر اولماز
سنین کیمی گول ,هئچ بیر زامان سولماز
خاری بولبول نفسیله
آزاد قوشون بسته سیله
میشوودان قیی ووران او قارتالین اوچوشوندان
یارادیرام او شارقینی سؤزجوک سؤزجوک
یارادیر حسرتیم
قارادیر وطن آدلی شه هریم
بیر نفسلیک" سن" یئتر
سیندیرسین تورکوموز تبریز دومانین
چارشابینی باشیندان چکسین وطنین
بیر باخیش" سن" یئتر
هاوالانسین سؤزجوکلریم
اوکئان آدلی هارای دیر گؤزلرین
اوتوز ایل دیر حوکوم سورور گؤزلریمده
یاریم بارداقلا تانری لاشیرام
سنین شاراب گؤزلرینده ن
تانری سمفونی یاسی سسینی جالاییر قولاقلاریما
بارداغیما ایشیق دولور
پرده لرین باغری سوکولور
ائل گؤلوده, علی کیشی نین سینیخ سالخاخ قارمانی نین, یوخسول موسیقی سی
وارلانیر گؤزلریوین سمفونی یاسیندان
قان دولور شعیریمین دامارینا
قاندان دول, بوتونلویومه
بیراخما منی اؤزگورلویه
بیر بیلسن
گؤزلرین گؤزلریمه دولونجا
ایشیقدان بوغولورام
اوچوش, فلسفه سین قانادلاریمدان آلیر
قارتال لیغیم اوجالیر
ایشیق داغینین زیروه سینه قونورام
بارداقلیغیم توکه نیر
شعیر شعیر شاراب اولورام
تانری دوغورام
یازار آتیلا گونئیلی بو 93/08/16 یازیلمیش قونو سئوگی شعیرلری | بو یازیا لینک
گؤزلرین ، قارادلیک
ابدله قوجاقلاشمیش زامان سیزلیغینا توتوقلو اولدوم
بیراخما منی....
یازار آتیلا گونئیلی بو 93/08/14 یازیلمیش قونو | بو یازیا لینک
من ایچینده کی اوتوز ایل میزیلدایان شارکی یام .... سؤیله ر سن می ؟
یازار آتیلا گونئیلی بو 93/08/14 یازیلمیش قونو قیسسا شعیرلر | بو یازیا لینک
لوش بیر زامانین یاغمور سنفونی یاسی
سن سیزلیین اؤزودور
ارکستر باشچی سی درد
شوپن دوغرانیر بارماق بارماقد
یاریمچیلیق دیر ساری گلین ماهنی سیندا کی حسرت
سن سیز هر شئی باش آلیب گئده ن قارا ترن کیمی
تانرینین تومانچاق لیغی کیمی
تبریزین سانجی سی کیمی....دهشت
دهشت دیر سن سیزلیین آدی
سن سیز یاغموردا سوسوز
اوره ییم قیردوزدور وطن گلینی تک
او آغ گئیینیب....منسه قارا....
یازار آتیلا گونئیلی بو 93/07/16 یازیلمیش قونو سئوگی شعیرلری | بو یازیا لینک
بیر کوچه دیر یوخلوغون,قویو دیبی بیر کوچه
یالنیزلیغیمین اؤلومویدو او گئجه
بکارتی سؤکولدو گئجه نین پنجره ده
قانادلی بیر قیز
کیچیک اللریله قوجامان قانادلاریلا
اوچدو گؤیلویومده
اوچدو....اوچدو قارانلیق کوچه نین دووارلاری
کؤچ آخینیمی گؤرونجه
سئوگی کوچه سینین دووارلارینا قازیلدی آدیمیز
آددیملاریمیزین ایزینه دوشوب
کوچه میزین گرچک دوواریندان بویلاندی
یالانلاری سئودالانانلار
یازیقلار اولسون اوچوشو گؤروب اوچوشدان قورخانلار
سئوگی شعیر دونیاسینین نارکوتیک قاچاق چی سی
یالان دولان دونیالارین پلاتونیک تانری سی
منم رئال دونیانین گرچک ساواش چی سی
یاشام بولودلانیب قارا گئیینیر گؤیومده
اوتانیر گؤزوم گؤزومده ن
قلم کاغاذدان اوتانیر
سؤزوم سؤزومده ن
آیریلیغین سانجی سی بوغور تبریزی
شعیر دوغوشونون سانجی سی دیدیر کاغاذلارین آغلیغینی
سوسوز گؤلون دوز سینه سینه قیلینج وورورام
گئجه نین قارانلیغیندا باشماق لاریمی جوتله ییره م
پریود دوشور دوشونجه م
سوزجوک لرله قان دامیرام
قاندیرانمیرام ایچیمده کی قهه ری آغ بئیین کاغاذلارا
اوزون بیر یولون یولچوسو
اوزاقلیغیمدان اوتانیرام
گؤزلرینین حرارتینده ن قایناییرام دئوریم دئوریم
تبریزی چالخالاییب
گؤی مچیدین میناره لرینده قارا گیله ماهنی سینی اذانلانیرام
هارایما دولور ایکی هیجالی بیر سس
پ..ریم
یازار آتیلا گونئیلی بو 93/07/16 یازیلمیش قونو سئوگی شعیرلری | بو یازیا لینک
بیر اؤیکودور قالدیریم لارین گئجه قاوقاسی
اؤیکو باشی تانری,سونوجو هئچ کیم
بوغولوردو کورلوقلار گؤرمزلیکده ن
کئچیردی آلا توران لیغیم گئجه لرده ن
یاغمور جلادجاسینا باغیریردی,یاغیردی
بوتون یاغمور دامجی لاری سوسوز
اؤپوجوکلرینی تاپشیرمامیش دی یاغمورلارا اؤپوجوکلو قیز
بورنومدان گلدی یاشامین قوسدوغو سو
باکیره سؤزجوکلرین بکارتی سؤکولور قلمیمده
قالدیریم یاخاسیندا آیلاق خیاللاریلا دولاشیردی بیر اینسان
خیاللاریندا بوغولموش رئال هارایی
یالانلارینین اینامیلا چارمیخا چکیلمیش گرچک
قالدیریملار سوکوتونو چینینده داشئیر
اوی سا یالانلارینی ایچینده
دوشونجه سی یالنیزلیغینین بئشیینی تولاییر
یاتسین یورقون خیاللاری
دینجه لسین استرس دولو یالانلاری
سکس سل راحاتلامادیر اولای دوشونجه یاتاغیندا
تک باشینا....
خسته خیاللارینین ایچینده آلدانمیش بیر قادین
لای لای چالیر سئوگی سینه
"لای لای امه ییم لای لای"
اللرینی اوزونه سؤیکه میش
سورغوسونون اوتانقاج لیغیندان
نده ن من" شارقی سینی آغلاییرl”
یالنیزلیغی پیچاقلاییر هذیان لارینی
تانیمادیغی اوچون آجییر تانیدیغی هر کسه
دونورام سویوق بورویور سنلی ییمی
ال قوزاییر سن سیز,قالدیریملار دویغولاریما
ثانیه لریمین کؤکو قیرلیر
ایلک گؤروشون فلسفه سینه دالیرام
بوغازیمدا تیخینیب سوسانلاری بار بار باغیریرام
اؤپدون دوداقلاریمین سویوق منطیقینی
چات گؤتوردو گولوشومون آجیسی
شاراق سیندی قاش قاباغیمین چرچیوه سی
مسئله سئومک دئییل یالنیز سنی سئومک میش
بوتون باغلاریمی قیریرام
منیم اوچون سامان یولو سنین گؤزلریندن کئچیر
وارلیق سنین اته یینده ن سو ایچیر
اؤیکو سونلانینجا آنلاییرام
مسئله سن دئییل سن سیزلیک دیر
یالانلارلا هورولموش ایپه ساریلمیش او اینسان
گرچه یی اؤلور
سون باخیشیمی قالدیریملارین سینه سینه پیچاق تاخیرام
گرچه ییمله یالانلاشیرام
نده ن من تانری؟؟؟؟
مسئله ندیر تانری؟؟؟؟
یازار آتیلا گونئیلی بو 93/07/16 یازیلمیش قونو سئوگی شعیرلری | بو یازیا لینک
یازار آتیلا گونئیلی بو 93/06/11 یازیلمیش قونو سئوگی شعیرلری | بو یازیا لینک
دیندیر منی باخیشینلا
شارکی لار اوخونمادان بیتدییی یئرده
سؤندور منی سسینله
شعیریم یازیلماقدان اوتاندیغی حالدا
میضراب بارماقلارینلا چال اوره ییمین قیریخ تؤکوک سیم لرینی
نوتالارین جیغال ائتدییی یئرده
ائشیت منی یولداش..
قارقالارین قودوردوغو خیاواندا
اؤلموش دونیانین "کئچمیش" آدلی کوچه سینده ایتیر آددیملاریم
گله جه یی میخلایینجا تانری تابلوسونا
جومور گؤزلریم اوزاق دوشموش نوقطاسینا
ایندینین چوخورونا دوشورم
دوش لریمین قیچی سینیر
سورولار بئینیمده ایت کیمی هورور
بوگون هانسی دونون صاباجی دیر؟
یاشامین قووالا قاچدی سی تپیک تپی یه چؤنوب
آرابانین دیغیراندیغی قارانلیغا ایشیق گلدیین کیمی
قالدیر منی یولداش..
قاطار سورور بئینیمده اوخومادیغیم کیتابلار
اوخودوقلاریمی یامانلیرام
دیکتاتوردور تانری
بوتون هارای لاری چئینه ییب دویدوقدان سونرا
تک سئچیم سوسماق دیر
بوغازیمدا سینان سس ,بوغولور سؤزجویومده
قارا باسیر قلمیمی
شعیریم یوخودان آتیلیب دورونجا
باخیشیندان سئوگی امیرم یولداش..
اوووت منی یولداش..
سؤزجوک لری اوتقوندوغوم سطیرلرده
یازار آتیلا گونئیلی بو 93/05/16 یازیلمیش قونو سئوگی شعیرلری | بو یازیا لینک
نیه آغلادیغینی بیلیرسن می سردار؟؟؟؟
عشق ایچینه عشق بالالاییر
بالام وطنه قوربان دئینده بیر آنا
جنت, آنا نین آیاغی آلتدا خیردالانیر
تانری یئرینده ن دوروب آغلاییر
تانرینین سایغی دوروشونا می آغلاییر سان سردار؟؟؟؟
ادبیاتیمی باغیشلا سردار
او تانری ایچیمده دیزله رینی قوجاقلاییب
توپراق یئیه ن اوغوللارین قوجالیب
چوخو آغزیمنان وورور آنالارین
تانری یا آلما ساتیرام سردار
توپراغی قوسوب یاتیرام
سنی ده یاتیرام سردار
سؤزجوک لره اؤلوم دئییر شعیر
سورویلا باشلاییب سورویلا بیتیر
بیلیرسن نیه آغلاییرام ؟
یوخوم گلیر ستاررررر
آتیلا
یازار آتیلا گونئیلی بو 93/04/07 یازیلمیش قونو | بو یازیا لینک
بو گئجه هئچ نه قاییتمایاجاق
بئیین بیر دوراق , باشلی باشلانقیج لا باش سیز سونوج آراسیندا
بو گئجه هئچ بئیین ده قاییتمایاجاق
بؤیوک هئچ, چیبان دوغونجا گؤیه
سؤزجوکلر کاغاذ سینه سینده آسیلینجا
اینسانلیغیم توتوب قان سو یئرینه گئدین جه
قاغایی آغ کؤینه یین چیخارتیب
شعیریم اؤله جک.... جنازه نامازی دا قیلینمایاجاق
بو گئجه وطن گؤروشونه گئده ن اوغول
ائوینه دؤنمه یه جک
اوین لره دولاجاق
وطنه دوستاق
وطن دوستاق
وطنی دوستاق
بو گئجه آنالارین گؤز یاشلاری
دار آغاجی نین اوره یینده یالنیزلیق گولو بیتیره جک
بوینو بوکوک
سولوغو سولغون
بو گئجه شاعیرلر یازدیغی شعرینی بیلمه یه جک
بو گئجه بوتون سولاردا بیری بوغولور
بیریسی ترن آرخاسینجا آغلاییر
اوتوبوس جان یاخیر
سن گئده نده ,ناماز باشارمیرام
جوم جیلاق کوفر اولوب آرخانجا سو سه پیره م
"سن گلنده " بو گئجه نی اونوتورام
آمان دیر سن گئتمه..بو گئجه هئچ نه قاییتمایاجاق
نه اولور اولسون, وطن جنت دیر, اونوتولمویاجاق
باخچا چیچک اونوتولماییب
قارچیچه یی اینتیحاری واراقلایاجاق
یاسا باتاجاق یاسالار یاساقلار ایچینده
بو گئجه قوینوما گیره ن قادین منه سئومه یی اؤیره ته جک
کؤلگه اؤلور ,زامان دینجه لیر
سن گولون جه, تانری سئویلیر
بو گئجه یوخو ، ارکین جنازه سینه ناماز قیلاجاق
آرامیزدا آیریلیق مفتیلی چکه ن یوخو
گؤی مچیدی قارالایان
گلستان باغینین عظمتینین باش داشیندا قورومساقلیق دکه سی قوران
وطنین قورشون یاراسینا دوز جالایان
هئی ی ی.... بوگئجه ـه ـه
یارا باندیمی سیخیرام
سو چیله ییر وطنین دوز باسمیش دوداق لارینا
وطن یئرینه یارالایین منی
بو گئجه کاغاذلاری قان بوغسادا ، جیزیق لاریم بیتمه یه جک
بو گئجه یوخو اوچونجولویونو ایتیریب
گؤزلریمه اودوزاجاق....
" آتیلا "
یازار آتیلا گونئیلی بو 93/03/25 یازیلمیش قونو | بو یازیا لینک
اؤپدوم ..گولن آیین ییرمی بیریندن ..گولن آیین ییرمی بیرینه آددیملارین یئتینجی واراقلادی..بو گون سنه موتلو ناز چیچه ییم
یازار آتیلا گونئیلی بو 93/02/21 یازیلمیش قونو | بو یازیا لینک
هر کس اوچاماز....!!!!!
اوچوش اوچون اوره ک قانادی اولمالی.....
یازار آتیلا گونئیلی بو 93/02/19 یازیلمیش قونو قیسسا شعیرلر | بو یازیا لینک
اؤزله مک می؟ دلی سن دئییرلرخسته کؤنول نومره سیز بیر قاپینین چاخچاخاسیندا دینجه لیر
"آتیلا"
یازار آتیلا گونئیلی بو 93/02/19 یازیلمیش قونو سئوگی شعیرلری | بو یازیا لینک
Bu şehirde Bir Qadın Var Çox Gözel....
Yanağındakı Ğemzesi Şux....
Gözlerindeki Sevgi Güneş....
Dodağındakı Guluş Bal Calayır Aci reallara....
Ellerindeki Güneş Varaqlanır....
Üreyindeki Cennet Devrimdir Narkotikler Üzerine....
Bu Şehirde bir Qadın Var Çox Gözel
Hammısı Mene Özel....
Sen Dünyamsan ve Sen Bir Qadınsan ....
Mutlu Ol Qadınım....Perim....
Atila
یازار آتیلا گونئیلی بو 93/01/31 یازیلمیش قونو قیسسا شعیرلر | بو یازیا لینک
یازار آتیلا گونئیلی بو 93/01/14 یازیلمیش قونو سئوگی شعیرلری | بو یازیا لینک
یازار آتیلا گونئیلی بو 92/12/12 یازیلمیش قونو قیسسا شعیرلر | بو یازیا لینک
بوتون آنلارین یاخاسینی سوکور
ان گؤزل حاللارین اؤته سینی وورور
سیفر,سیفری قوجاقلایبب
0:00
سندن ، "سنی سئویرم چیچه ییم" ائشیدینجه....
یازار آتیلا گونئیلی بو 92/12/06 یازیلمیش قونو قیسسا شعیرلر | بو یازیا لینک
هر گون منی دوغور گؤیوم
دامجی دامجی اؤزلم , وطن , سن , یاغیرام ایچیمه
یاشام هؤوشنه سینه اوره ک اوره ک بیچیلیرم
سئل اولوب آخیرام
گؤزلرینی پروپرانول جالاییرام اوره ک دؤیونتولریمه
شعیر ناملوسونا دولور زهر
هارایلانیب تبریزی سانجیرام
آرخاما دؤنوب فلسفه یورقانینا بورونموش جیزگی لریمین یوخلاماسینا باخیب
تبریزی سانجیلانیرام
چؤپلویون دیبینه تاخیرام سیقار قوخولو جیزگی لری
تبریز کوچه لرینی آخیرام
قارا گیله گؤزلریمده گؤزل گؤرونور
آلا داغلاردان بویون باغی آسیب سینه سینه
تبریزی بورونوب اَینینه
گؤزلر, گؤزل لیک لری یوروملایینجا
یانیب یانیب, وطنی کؤز اولورام
قاوالچی کیشی نین نوتاسیندان چالینیرام
پارادوکسا اؤز دوشونجه
دوشونجه دن قـُوولوب,توستو بورونموش جیزگی لردن بوغولورام
ایچدیییم بوتون جیزگی لری قوسوب, باشیما چکیرم گؤزلرینی
جانلا آلیرام,جانلانیرام
جالانیرام سؤزجوک سؤزجوک
کؤزه ریر دوداغیمدا بومبا بیر اؤپوجوک
منه نه وار گونده مین دون گئیه ن تانریلار
منه نه وار ساحیله تاپشیریلمیش اؤلو دالغالار
چیلغین لپه دلی سی یم
اینتیحارین ائلچی سی یم
من تبریزین فاتیحی یم
یوخسا,منه نه وار تانری آغاجیندان چالینمیش آلما
یئتر کی گئجه گؤزلرینی مندن آلما
دیسکین سه ده آی اولدوزدان تبریز گؤیو
سؤزجوک لری آی اولدوزلو سپه جه یم گؤزلرینه
تانری آلسین ,تاجیر ساتسین
آلان آلسین,ساتان ساتسین
قارا گیله گؤزلرینین فاتیحی یم
"آتیلا"
یازار آتیلا گونئیلی بو 92/12/01 یازیلمیش قونو سئوگی شعیرلری | بو یازیا لینک
بیلمم نئچه ایل سورموش سنی دوشوندویومون سوره سی
گؤز اونومده دانس ائدرکن
اَل قالدیران بیر رسیم
یانیمدا قال دئییردی هر یئریم
یانیمدا قال دئییردی بویالار
بویالار سندن بویالانیر
گؤزلرین سه گئجه لردن باج آلیر
ساوالان دیر دیله ییم
یانیمدا قال
یوخسا
اوره ک ساعات میدانینین ساعاتی کیمی دایانیر
سؤزجوک یانیق اَرکیمده قورشونلانیر
شاپالاق شاپالاق وورولور آرزیلاریم یابانلاردا
گولوستان باغیندا گول یاخاسیندا آسیلیر جیزگی لریم
بوغولور ائل گؤلوده سسیم
یانیمدا قال
یوخسا تبریزی قان آلیر....
"آتیلا"
یازار آتیلا گونئیلی بو 92/11/26 یازیلمیش قونو قیسسا شعیرلر | بو یازیا لینک
بلاقا گؤره
"یالقوزاق " کوچه لرده هر شئی اولا بیلَرمیش...
"یالقوزاق " کوچه لرده سَنسیزیدیم من...مَنسیزیدین سَن...
آما
سنله بیرگه اوچدوغوم کوچه..."اوچوش" اولدوغوم کوچه...
سنله، مَن "بیز " اولدوغوم کوچه....
"سئوگی" کوچه سی دیر...
بو کوچه ده سنسیز اولماز...
سنسیز یاشانماز بو مَن....
"سئوگی " کوچه سی نه سَنسیز...نه مَنسیز...یاشانماز
..........
بوتون شعیرلر حایات یولداشیم آتـیـلـا گونئیلی(آتیلا حسینی) دن دیر
آتیلا و پری (1393/01/07)
فهرست اصلي
بؤلوملر
باغلانتیلار
یاریم یاردیر یاریم یارا(سازاق)
تاريخ زبان و ادبيات تركي
اومـــاي(UMAY)
سون آی
ساوالان دان گلن سس
قارادابان قیز/رقیه کبیری
آیین/رقیه کبیری
دختر آراز
دالغا
ساری سونبوللی تارلا
یاشماق
یاشماقچیلار
دوشونجه نین شلاله سی- سیرداش موغانلی
خاطیره(ایگید قیز)
"آزربايجان قيزي يازير،آزربايجان عشقينه" (يئني اولدوز)
یالقیز آغاج
بیر سالخیم شعر
رویالی حایات
burla
وطنيم
اؤنجه کی یازیلار
93/11/01 - 93/11/07
93/08/05 - 93/08/21
93/08/08 - 93/08/14
93/07/05 - 93/07/21
93/06/08 - 93/06/14
93/05/05 - 93/05/21
93/04/01 - 93/04/07
93/03/22 - 93/03/31
93/02/05 - 93/02/21
93/01/22 - 93/01/31
93/01/08 - 93/01/14
92/12/08 - 92/12/14
92/12/01 - 92/12/07
92/11/22 - 92/11/30
92/11/05 - 92/11/21
92/10/22 - 92/10/30
92/10/01 - 92/10/07
92/09/22 - 92/09/30
92/09/05 - 92/09/21
92/09/08 - 92/09/14
92/09/01 - 92/09/07
92/08/05 - 92/08/21
92/08/08 - 92/08/14
92/08/01 - 92/08/07
92/07/22 - 92/07/30
92/07/01 - 92/07/07
92/06/22 - 92/06/31
92/05/08 - 92/05/14
92/04/22 - 92/04/31
92/04/05 - 92/04/21
92/04/08 - 92/04/14
92/04/01 - 92/04/07
92/03/22 - 92/03/31
کد حرفه ای قفل کردن کامل راست کلیک